ЎзА - Юртимиз ҳудудларида ошнинг ўртача нархи қандай? “Палов индекси” шакллантирилмоқда...\nЮртимиз ҳудудларида ошнинг ўртача нархи қандай? “Палов индекси” шакллантирилмоқда...\nЖаҳон мамлакатлари махсус доимий истеъмолдаги озиқ-овқат маҳсулотлари нархларининг ўзгариши билан ўзларининг “шахсий иқтисодий” даражаларини баҳолашган.\nМазкур баҳолаш турлари ҳар бир ҳудуднинг индивидуал шароитларини инобатга олган ҳолда шаклланиб боради. Ана шундай индекс кўрсатгичларининг энг оммабопларидан бири “Биг-Мак“ индекси ҳисобланади.\nУшбу кўрсатгич маҳсулот таркибий масаллиқларининг халқаро бозордаги даврий ўртача нархларига асосланади. Шу асосида маҳсулот нарх қиймати белгиланади. Шаклланган маълумотлар асосида нархлар ўзгариш динамикаси таҳлил қилинади.\n1986 йилдан эътиборан халқаро тоифадаги мутахассислар томонидан амалга ошириладиган ушбу тадқиқот “The Economist” журналида эълон қилиб борилади.\nҚайд этиш керак, шу давргача Европанинг аксарият мамлакатларида “Биг-Мак индекси”, Россияда “Оливье индекси” маълумотлари шакллантирилган.\nМамлакатимизда ҳам энг оммавий таом – палов индекси шакллантирилмоқда.\nЎзбекистон Республикаси Давлат статистика қўмитаси томонидан мамлакатимизнинг барча ҳудудий марказларида жойлашган йирик умумий овқатланиш муассасалари (жумладан, “Ош марказлари”)даги\n1 килограмм палов учун сарфланадиган масаллиқлар рўйхати, шунингдек, уларнинг нархлари (қиймати) тўғрисидаги маълумотлар шакллантирилиб борилмоқда.\n*) Нархларни рўйхатга олувчи томонидан кузатув ўтказилган кун ва вақтдаги нарх-наво қайд этилиб, бунда вақт ва жойига қараб нархлар ўзгариб туради.


Тўра Мирзо: Бир кун аввал негадир Баҳодирни кўргим келаверди… | ДУНЁ ЎЗБЕКЛАРИ | Mobile Version\nТўра Мирзо: Бир кун аввал негадир Баҳодирни кўргим келаверди…\n05/27/2016 Ismat Khushev Адабиёт\nХАЛҚАРО ЧЎЛПОН МУКОФОТИ СОВРИНДОРИ, БИРИНЧИ РАҚАМЛИ НОСИР, ЁЗУВЧИ БАҲОДИР МУРОДАЛИ БУ ДУНЁДАН ЎТДИ, ЖОЙИ ЖАННАТДА БЎЛСИН…\n2016 йилнинг 14 май куни менинг кўнглим кўк аршидан қуйига юмалагандай бўлди. Бир кун аввал негадир Баҳодирни кўргим келаверди. Хатто Бешёғочдан мен минган автобус ҳам Кўкчага бориши мен учун сирли ишорат эканини англамабман. Мен негадир Кўкчага уч-тўрт бекат етмасдан автобусдан тушиб, жума намозини ўқишни эрталаб режалаштирганимдек Хўжа Аҳрор жомеъсига йўл олдим. Балки Баҳодирни ортиқча ҳаражатга туширмаслик учун шундай қилгандирман. Чунки жуда ҳам қўли очиқ йигит бўлиб, агар Кўкча жомеъсида бирга намоз ўқисак менинг ёнимдан пул сарфлашга қўймай уйига таклиф қиларди. Мен тихирлик қилсам, дори сотганини пеш қиларди.\nБаҳодир адабиётга шон-шуҳрат орттириш, пул топиш учун кирмаганди. У гарчанд шеър ёзмаса ҳам насрнинг шоири эди. У Рауф Парфининг май ичмайдиган улфати бўлиб, менга ҳали қирмизи империя давридаёқ уйига чорлаб Навоийнинг “Муножот” шеърий рисоласини ўқиб берган эди.\nИкки оғиз биринчи танишганимиз ҳақида. 1979 йили мен хотиним билан 27-марказда турардик. Бир куни унли шоир Йўлдош Эшбек Кўкча дарвозадаги ижара уйга мени таклиф қилди. Икковимиз “қуролланиб” олиб, Рауф Парфи таъбири билан айтганда, ичкилик харид қилинса, “қуролланган” ҳисобланардик. Йўл-йўлакай у билан бирга бир андижонлик бир ёш ёзувчи ижарада туришини айтди. Бориб Баҳодир Муродали билан танишдим. Лекин у бир қултум ҳам “зорманда”дан ютмаса ҳам биз билан гурунглашди. Биз шеър ўқисак, у ҳикоя ўқирди. Унинг ҳикоялари ўта ҳаётий бўлиб, танқидчи Иброҳим Ғафур ҳам юксак баҳолаган. Шу-шу Йўлдош Эшбек бошқа жойга кўчиб кетса ҳам Баҳодир билан тез-тез суҳбатлашадиган бўлдик.\nКейинчалик ўша Кўкча даҳасидан ҳовли ҳам сотиб олди. Албатта унинг уйи кўплаб вилоятлардан келадиган шоиру ёзувчиларга пакка вазифасини ўтар эди. Кўнгли каби дастурхони ҳам очиқ одам эди.\nМен Ўзбекистон маданият вазирлиги Театрлар бошқармасида репертуар-редакцион коллегияси аъзоси бўлиб ишлардим. 300 одимлар нарида Навоий музейи ва қўлёзмалар институти жойлашган бўлиб, у ерда Баҳодир Муродали, навоийшунос олим Шарофиддин Шариф, ёзувчи Темур Бек, Фозил Йўлдош ўғлининг невараси Аббос Турсун, Эргаш Жуманбулбулнинг невараси Шомирза Турдим, туркшунос олим Насимхон Раҳмон, яна бир қанча суҳбати жонон йигитлар ишлашар эди. Кунда ёки кун ора кўришиб турардик.\nБаъзан Пушкин боғида ошлашардик. Кўпинча Рауф Парфининг ишхонасида кўришардик. Навоий кўчасида жойлашган жами ошхоналарни шундай деб атардик. Ўша 70-йиллар охири ва 80-йиллар бошида ўзбек адабиётида истиқлол оҳанглари баралла янграй бошлаган эди. Лекин шеърлар ўқилмаган бирор кун бўлмасди.\nЎша пайтларда адабиёт ва санъат аҳли орасида маҳаллийчиликнинг “м” ҳарфи ҳам йўқ эди. Баҳодирни хотирлаб ёзаётганим ушбу фиқрада гапни чўзаётгандирман. Лекин драматургияга хос бўлган “берилган шарт-шароит” нуқтаи назаридан қараганда бўлгуси адабиётчиларга ана шу тонготар суҳбатлар, тортишувлар алал-оқибат ўз таъсирини ўтказмасдан қолмади. Кимдир адабиётнинг тош қотган нонига сабр тишларини ботириб кун кўраётган бўлса, кимлардир мойли мансаб ортидан қувалади.\nБаҳодир Муродали истиқлолнинг дастлабки йилларида “Кўк тўнлилар” номли романининг биринчи қисмини дастлаб журналда, кейинчалик китоб ҳолида эълон қилди. Ҳар бир сўз устида ишлаши, насрида мусиқа мавжудлиги жиҳатидан Баҳодир Муродали Тоғай Муродга яқин ёзувчи эди.\n1987 ёки 1988 йилими аниқ эсимда йўқ Москва адабиёт институтининг Добролюбов кўчасида жойлашган ётоқхонасидаги 705 хона тақиллади. Уйқусираб эшикни очсам, Баҳодир кириб келди. Қучоқлашиб бўлгач, ўтиринг деди-да, сумкасидан папка олиб “ошна, роман ёзаяпман, эшитинг” деди-да шариллатиб ёзганларини ўқий бошлади. Мен ҳали юзимни ҳам ювмаганман. Хижолат бўлиб, “чой қўйиб келай” десам, Андижон шевасида “шашманг, шошманг” деди-да романни ўқишда давом этди. У мен томонга қарамасдан жуда берилиб ўқирди. Қия очиқ эшикдан лип этиб чиқдимда, ошхонага бориб қўлимдаги чойнакни қўйиб ювинадиган хонага ўтиб кетдим. Ошхонага келиб чой қўйгач, ўз хонамга келиб қарасам Баҳодир қироатдан тинмаган эди.\nКурсдошим Ражаббой Рауповнинг 735 хонасига бориб таққилатдим. У кўзларини уқалаб чиққанида Баҳодир Муродали деган даҳшатли ёзувчи келганию бир оз лоф қилиб, у “Ўтган кунлар”дан кейин турадиган роман ёзганини, уни хонада кутаётганини айтдиму орқага қайтдим. Ўзим ошхонада куйманарканман, Ражаббойнинг хонамга кириб кетганини сездим. Яна баланд овозда қироат бошланди. Бир неча дақиқадан сўнг чойни дамлаб кирсам иккови ҳам йўқ. Бир-икки пиёла чой ичгач, 735 хонага бориб, ажойиб манзаранинг гувоҳи бўлдим. Хонтахтанинг бир томонида Баҳодир, иккинчи томонида Ражаббой тикка туриб олишиб, ҳар бири овоз чиқариб ўз асарини ўқирди. Биттаси нафас олганида иккинчиси ўз асарини ўқишни бошларди. Икковини томоша қилиб, “яхшиямки иккови ҳам шоир эмас, бўлмаса троллейбусни тўхтатиб қўйиб йўловчиларга шеър ўқиб, йўлларни тиқинга айлантиришарди” дедим ичимда.\nСўнгра уларни бир амаллаб “жиловлагач” менинг хонамда нонушта қилдик. Иккови чой ичаётган бўлса ҳам қўлёзмаларини қўлдан қўйишмай фотиҳа қилинган заҳоти ўз асарларини баланд овозда ўқишга шай эдилар.\nМенинг дарсга боришим зарурлиги ёдимга тушиб Баҳодирга юзландим:\n-Баҳодиржон, Михаил Сергеевич (Горбачев) ёмон бир туш кўриб, бирор ёш ўзбек ёзувчиси билан дўст тутинсам деб одам қидириб, уйқулари ўчиб юрган эмиш. Шунинг учун пул сарфлаб учиб келдиларми?\n– Романнинг бир бобини тугатдим. Шуни сизга ўқиб берай деб келдим.\n– Яхшиям Московда ўқийман. Агар океаннинг нариги томонида ўқиганимда йўлкира учун катакдай ҳовлингизни ҳам сотаркансиз-да.\n– Аввал эшитинг.\n– Сиз ҳикоялар устасисиз. Қағозни ҳам тежаб 3-4 бетли ҳикоя машқ қилиб юравермайсизми?\nБаҳодир жиндай қизарди-да ўқишга тутинди.\nМенга унинг тасвир, ифода услуби ва асар тили ёқди. Лекин дарсга боришим кераклиги учун 15 дақиқалардан сўнг луқма ташладим:\n– Баҳодир, мен институтга боришим шарт. Ҳафтада олти кун дарс бўлса, шундан ўн куни институтга бормайдиган ўзбек прозасининг кичкина отаси Ражаббой Ота… Бўта… Рауфнинг катта қулоғини Сизга омонатга қолдираман.\n– Тушликка девзирадан ош қилиб тураман.\n– Ошни кечқурун бирга қиламиз. Эҳтиёт бўлинг, Ражаббойнинг хонасига борманг. Унинг хонасига борсангиз, фақат мезбон асар ўқийди. Кунлар келиб менинг қулоғимга ҳайкал қўйилади. Тунги 3-4 соатларда ҳам хонани тақиллатиб келаверади. Ҳа, деб сўрасанг, иккита жумла ёздим дейди. Баъзан “учта жумла ёзиб келсанг кирасан” деб кўпинча эшикни очмайман.\nЎша йиллари аҳли қаламчалик ҳеч ким истиқлолни орзуламаган, уни ҳар дақиқа соғиниб кутмаган эди. Адабиёт дарвозаси ёки тирқишига бўйнини суққанки адиб ёки ҳаваскор мустақиллик деса юзи ёришиб кетарди. Кимдир “мустақиллик” сўзини томоғи йиртилгудай бақириб айтарди. Кимдир имо-ишора билан сўз тагидаги ним сўз билан айтарди. Баҳодир ана шундай камтар, лекин ичи тўла исён адиб эди. Унинг ҳар мисраси, ҳар нафаси эгаманлик, ўзлик тарафга қаратилган эди.\nНосирлар ичида Рауф Парфи атрофида энг кўп ўрмалашиб юрган ёзувчи бўлиб, намозини ўқиб бўлгач, гарчанд ўзи суймаса ҳам қонни қизитадиган майдан олиб келиб беришдан тоймайдиган йигит эди. Кўп дўстлари шоирлар бўлгани учун ҳам ҳикоя ёзадими, қисса ёзадими ҳар бирини чоп этилгунча ўн марталаб овоз чиқариб ўқишдан тоймасди.\nМен унинг ҳикояларини жуда яхши кўрсам ҳам уни кўрган заҳоти ҳазиллашиб “бугун ҳикоя эшитишга тоқатим йўқ. “Қозоқлар насрни “қора сўз” деб аташади, нақадар доно халқ” дердим. Москвада уни қаршилаганимда ҳам шундай қилдим. У қаерда ишлаган бўлмасин, кўпинча жўнроқ вазифаларда, яьни оддий муҳаррир бўлиб, ўзи ишлаётган жойда китобини чиқаришга ҳам жазм қилмасди. У минбарларга интилмасди.\nИкковимиз нақадар қалин бўлсак ҳам менинг феълим унинг тескариси эди. Менга нон тутмасалар ҳам сўзга навбат беришлари шарт эди. Ўша даврда ўтган асрнинг 80-90 йилларида хокисор халқ адабиёт аҳлини бошида кўтариб, бир бурда қора нонини баҳам кўрарди. Мен раҳбар бўлиб ишлаган Ўзбекистон ёзувчилар уюшмасининг тарғибот маркази баъзи кунлари бир неча стадион одам йиғиб, истиқлол ва Ватан ҳақида учрашувлар ўтказардик.\nШоир, ёзувчи ва санъаткорларга бир чиқиши учун ойлик маошидан кўра кўпроқ қалам ҳақи берардик. Буни нима учун эслаяпман? Шундай учрашувларга бирор марта яқин дўстим Баҳодир бормаган. Мен уни неча марта таклиф қилсам ҳам “мен шоирмидим” деб кўнмасди.\nДарвоқе ўша пайтда Президент девонига ишга ўтган “қаламкаш” жўраларимиз уюшманинг хўжалик ҳисобидаги тарғибот марказини ёпиш учун кўп ҳаракат қилишди. Ҳар ойда турли текширувлар уюштиришди. Лекин ёпишолмади. Бироқ тарғибот марказига муқобил равишда давлат бюджетидан молиялаштириладиган Республика маънавият тарғиботи маркази ташкил қилинди.\nХатто унинг раҳбарига портфелсиз вазир мақоми берилди. Бизнинг тарғибот марказимиз ҳамон стадионларни йиғса, муқобил тарғибот ташкилоти фақат кабинетларда суҳбат ўтказишарди холос.\nБир куни Ўзбекистон халқ ёзувчиси Шукур Холмирзаев хонамга (Мен тарғибот марказининг директори ва ёзувчилар уюшмаси котиби эдим) кириб келиб, “мен госсоветник Усмон Азимнинг хонасида конъяк ичиб келаяпман. Усмоннинг гапича, “Сиз ўзингизни пропаганда қилиш учун тарғибот маркази топган пулдан стипендия бераяпман деб давлат бюджетидаги пулдан бизга бераркансиз” деди.\nМен унга “тарғибот маркази на ҳукуматдан, на ёзувчилар уюшмасидан пул олади” десам, Шукур ака ишонқирамасдан “Усмоннинг конъяги бошимни оғритаяпти, ходимларингизга айтинг, ароқ билан кабоб келтиришсин” деди. Мен котибамдан тарғибот марказининг бош ҳисобчиси Собир Холхўжаев ва тарғибот марказидаги котибамни чақиришни сўрадим. Собиржонга “Шукур акага битта ароқ ва кабоб олиб беринг-да қайтиб хонамга киринг. Шукур ака менинг ишим кўп, сиз билан ўтиролмайман” деб хайрлашдим.\nКотибамга ўнта ёзувчига бериладиган стипендияни тўхтатиш ҳақида буйруқ лойиҳасини тайёрлаб келишни топширдим.\nЎн кунлардан кейин яна Шукур ака келиб, “Тўра Мирза, стипендияни тўхтатибсиз-ку. Сигаретга ҳам пулим йўқ” деб норози бўлди. Унга сигеретага ўз ёнимдан пул берарканман, “Давлат маслаҳатчиси Усмон Азимга бориб айтинг, сизларга давлатдан стипендия олиб берсин” дедим.\nХуллас, Чўлпон Эргаш, Йўлдош Эшбек ва бошқа ёзувчилар ҳам олдимга кириб бир неча марта муҳтожликларини айтишди. Баҳоли қудрат уларга ёрдам кўрсатдигу лекин стипендияни тикламадим. Бир куни Чўлпон Эргаш уйида нонга ҳам пул қолмаганлигидан шикоят қилди. Ҳозир Сизга пул бераман десам ёнимда ҳе мири йўқ экан. Чўнтагимда 100 литр бензиннинг талони бор экан, “Чўлпон ака, кўчага чиқиб қарасангиз, метродан чиқаверишда маршрут таксилар қалдирғочдай тизилиб туришибди. Ўшаларнинг ҳайдовчиларига талонни сотингда уйга нон ва гўшт олиб кетинг, пулингиз тугаса келаверинг” дедим-да ва тарғибот марказининг котибасини чақиртириб, стипендияларни тўхтатиш ҳақидаги буйруқни олиб келишни буюрдим. Буйруқни йиртиб-йиртиб ташладим-да “Собирга айтинг, ўтган муҳлат учун ҳам стипендияни тўла тўласин” дедим. Котиба “Шукур акага-чи?” деб сўради. “Шукур акага биринчи ўринда тўланглар” дедим.\nШукур акани унинг вафотидан бир ҳафта олдин Юнусободдаги универсам бозори ёнида учратиб қолдим. У менга ёрилди: “Тўрамирза иним, Сизни ёзувчилар уюшмасидан ва ТВдан кетказишган ҳам менинг тожик укаларим. Менинг ҳам онам тожик, лекин аканг қарағайнинг отаси турк, нарпайлик ўзбек. Уларнинг отаси ҳам, онаси ҳам тожик. Мен уларга бир неча марта айтдим ”ҳаммангни бирлаштирса ҳам Тўрамирзанинг тирноғига арзимайсан” деб. “Шукур ака, Абдулла Ориф айтган-ку “қошу киприк ўзбегим тожик билан”, ўзбекларнинг ичида ҳам, тожикларнинг ичида ҳам яхшию ёмонлари кўп” деб гапимни тугатмасимдан туриб, Нортўхта Қилич келиб қолди ва “Шукур ака, гўшт олиб бераман, лекин ароқ олиб бермайман” деди. Шу пайт менинг автобусим келиб қолди. Шукур ака “Тўрамирза, шунча йил амалдор бўлиб ишлагансиз, мошнангиз йўқми?” деб сўради. Мен унга кулиб “менинг нечта поездим бор-ку, метродаги ҳамма поездлар меники” дедим-да автобусга чиқиб кетдим.\nГарчанд Баҳодирнинг вафоти ҳақида ёзаётган бўлсам-да бу шарҳлар кимгадир ортиқчадай туюлиши мумкин. Лекин хаёлимга келган нарсани қағозга тўкавердим.\nЧунки, мустақиллик учун энг кўп жон куйдирганлар четда қолиб кетиб, ёзувчиларнинг сал ушмундоқлари ёғли қозоннинг бошига кўпроқ йиғилишганини кўрмайман деб кўзингни юмиб олсанг ҳам кўраркансан-да.\nХунгаристоннинг улкан шоири Шандор Петефи трибун адиб бўлиб, инқилоб учун энг кўп курашган эди. Инқилобдан сўнг бўлган митингда унга сўз беришганида у оташин нутқини бошлаганида пешонасига палағда тухум отилган. Петефи ичида “худога шукр, халқим илгари нафас олишга ҳам ҳайиқарди-ку” деб гапини тўхтатиб минбарни тарк этган эди.\nГап Баҳодирнинг ўта камтарлиги хусусида кетаяпти. Мендан бирор нарса сўраб келмаган. Уюшманинг котиблиги пайтимда уни чақириб ёзувчилар уюшмаси аъзолигига ўтиш учун ариза ёзишни илтимос қилдим. У кўнмади. Мен унга “учта ўғлингиз, бир қизингиз ва каталакдай ҳовлингиз бор, уюшмага ўтсангиз, кейинги йил уй берамиз” десам ҳам кўнмади. Ахийри “Кўк тўнлилар” романингизнинг 1-қисми учун “Халқаро Чўлпон мукофоти” бермоқчимиз, кейин нега бердинглар деб судга бермайсизми” деб сўрасам “Чўлпон номидаги гувалани берсангиз ҳам миқ этмаймиз” деди ва унга ўшанда мукофот берилди.\nМен Ўзбекистон маданият вазирлиги Театрлар бошқармасида репертуар-редакцион коллегияси аъзоси бўлиб ишлаётганимда бир гал “Ёш гвардия” театрида саҳналаштириладиган бир хорижий пьесанинг таржимасини Баҳодирга бергандим. У саҳна юзини кўрган эди.\nҚўлёзмалар институтига кирганда бир неча марта улкан олим, афсонавий шахс Ҳамид Сулаймоннинг қўлларини олишга муяссар бўлганман. Менинг Ҳамид Сулаймонга атаган бир шеърим биринчи китобимда ҳам чиққан. У “Ҳамид Сулаймоннинг жомадонида Туғилган жойига қайтмоқда Ватан” мисралари билан тугар эди. Олим ва ёзувчи Маҳкам Маҳмуд бир даврада шу шеърни ўқиганимда эшитиб қолиб, ҳали ўзимнинг китобим чиқмасдан туриб Ғафур Ғулом нашриётида чиқаётган адабий-танқидий китобида шу шеърни таҳлил қилган эдилар.\nБаҳодир ва Темурбек менга кўп бора Ҳамид Сулаймон ва Фозила Сулаймон ҳақида таъсирчан ҳикоя қилишиб, менга шеър учун мавзу беришган эди.\nАна шу мулоқот орқали туғилган икки шеърни эътиборингизга ҳавола қиламан.\nТўрт бор сайланмади Ҳамид Сулаймон,\nТўрин зўрга бермас академиклар.\nҲамид устод илм ичра паҳлавон,\nУлар ука демак, укадемиклар.\nНавоий девонин киприк-ла артиб,\nЛондондан келтирган энг буюк ҳаммол.\nКўкда юлдузларга берди у тартиб,\nЧақнади Навоий чироғи яққол.\nТунни оқартади кўзларнинг оқи,\nСабоҳда туғилар буюк ҳосила.\nМижжа қоқмас Тошкент тоқ бир чироғи,\nБир ён фозил олим, бир ён Фозила.\nҚора тунлар ичра Ҳабиб Абдулла,\nМарҳум денгизлардан топар гавҳарни.\nНур қидириб Ҳамид Сулаймон қўл-ла,\nКўнгил-ла титкилар қўлёзмаларни.\nАссалом айлайкум, уйғон, ой, қуёш,\nЎқи Навоийдан, топилди шоҳбайт.\nҒазаллар ўқийди бунда кекса-ёш,\nЎзакадемия уйқуда фақат.\nТухум босган товуқ мисоли Лондон\nБитта кўзи юмуқ, бир кўзи очиқ.\nАсрий чанглар ютар Ҳамид Сулаймон,\nЎтмишни ёқалаб хаёллар қочиқ.\nТилласи таланган, тили тилинган,\nОсмондан балчиққа юмалаган Шарқ.\nТемурбек отига дуч келган минган,\nОқ-қора-бир, ҳаққа қовушган ноҳақ.\nЮрт тарихин тахир лаҳзаларини\nШеърга муҳрлаган аҳли шуаро.\nҒарч-ғарч қадам ташлаб-бошлаб жуфтини,\nУстод балчиқ кечган беш юз йил аро.\nКезиб олим қирол кутубхонасин,\nОй олган боладай равшандир ичи.\nНавоий, Хоразмий очар чин юзин,\nФотога рухсат йўқ дер назоратчи.\nБор эди ҳамёнда на доллар, на фунт,\nОлима чиқарди ёндан хонатлас.\nАтласдан сирғалиб чиқди бирдан кун,\nНазоратчи четга бурилди бир пас.\nЗавжасин атласи қолди Лондонда,\nБуюк шоирларнинг қайтди баёзи.\nҚуёш билан йўлдош йўл бошлар тонгда\nЕтти иқлим аро шуаро рози.\nЭлона элана ўтди, арзим бор,\nНусхасин келтирмиш олтин дасхатнинг.\nФозила опадан атлас қарзим бор,\nФотиҳа қарзи бор Ватан, миллатнинг.\nБаҳодир Муродали бир куни менга яна бир шеърга мавзу берди. “Устоз Азизхон Қаюмовни бир куни кўчада яёв кетаётганларини кўриб қолдим. Гарчанд бўйлари пастроқ бўлса ҳам менга энг дароз одам бўлиб кўриндилар. Шу ҳақда шеър ёзинг” деб қолди.\nМен Баҳодирнинг “топшириғи” ни бажарганимга бир неч йил ўтган бўлса-да унга ҳали шеърни ўқиб бермаган эдим. Шу йил февраль ойида буюк олимнинг 90 йиллигига бағишланиб Алишер Навоий номидаги Ўзбекистон Миллий кутубхонасида ўтказилган тадбирда шу шеъримни ўқиб бердим ва Азизхон акага тутқаздим. Уйга келибоқ Баҳодирга телефон қилиб, у мавзу берган шеърни кутубхонада ўқиб берганимни айтиб, унинг келмаганидан ўпкаландим. У бир кун аввалги тадбирда қатнашганлиги, аммо бугун иш чиқиб қолганлиги учун келолмаганлигини айтиб узр сўради. Тўқсон ёшида юзта китоб чиқарган буюк олимга аталган шеърни эътиборингизга ҳавола қиламан.\nУ йўлга тушганда букилиб тоғлар,\nСилкитиб чўққисин, очар бағрини.\nТунга тик қараса-сиёҳин оқлар,\nУ силайди терак мўрт баргларини.\nБошида дўпписи чордона қурган,\nЯктакнамо эски кўйлак эгнида.\nЎтгунча қоялар жим пойлаб турган,\nТоғ қушлари сабрин тишлаб инида.\nАнча дароз одам борар жилмайиб,\nЭгилиб салом дер гиёҳ, шувоққа.\nБўйи узунликдан қилганидай айб,\nКўзлари жовдирар-назар тупроқда.\nТошкент кўчаларин кезар зиёда,\nЧинор елкасига қоқиб қўяди.\nЎйлар учоқдай тез, ўзи пиёда,\nҲафиф қарашлари тошни ўяди.\nМароқ билан бармоқ билан варақлар\nСаҳифасин тиклар битиктошларни.\nКўз югуртса кўхна қопқа шарақлар,\nЭски ёзув қалқиб тиклар бошларни.\nТошларга битилган миллат кечмиши,\nЙўриқ ўйган бобо неварасига.\nЎпиб ўқиса, из қолдирар тиши,\nОлим соқчи Турон чегарасига.\nОлтин васиятлар очар рангини,\nАрийди тарихнинг кўзидаги қум.\nЛаби билан артиб тошлар чангини,\nЮгуриб келмоқда Азизхон Қаюм.\nБаҳодир ХХ1 асрда асосан табобат билан шуғулланди. У Жанубий Туркистон Республикасининг биринчи президенти Алихонтўра Соғуний ҳазратларининг эски ўзбек ёзувидаги ёстиқдай келадиган “Тиббиёт” номли китобини бугунги алфавитга табдил этиб чиқарди. Бу китобнинг нашр қилинишига Гулнора Каримова ҳомийлик қилган.\nБиз ойда ёки икки ойда бир кўришиб турардик. Мен ҳар гал ижод ҳақида суруштирардим.\nБаҳодир вафот этганининг учинчи кунида тўрт-беш киши суҳбатлашиб ўтирсак, ўзи ҳам дурустгина ёзувчи бўлган бир дўстимиз “Баҳодирнинг “Кўк тўнлилар” деган ҳикояси жуда зўр-да” деб қолди. Мен жаҳлим чиқса ҳам босиқ гапирдим: “Аввало “Кўктўнлилар” журналда ҳам қисса деб эълон қилинган. Алоҳида китоб қилиб чиқарилган. Бунга чорак аср бўлди. Шунча вақтдан буён унинг устида ишлаб романга айлантирди”. (Дарвоқе, вафотидан бир ойча бурун романни тугатаяпман деган эди.)\nМен овозимни бир оз кўтардим: Ўзбек адабиётидаги “Ўтган кунлар”, “Кеча ва кундуз”, “Отамдан қолган далалар”дан кейинги тўртинчи роман “Кўк тўнлилар”!\nБаҳодир 2016 йил 14 майгача ўзбек насрининг биринчи рақамли ёзувчиси эди.\nДаврадагилар гапимни маъқуллашди.\nМен 14 май куни соат 20.00ларда дўстимнинг вафоти ҳақидаги хабарни эшитиб ва бир неча соатдан кейин ушбу йўқловни бошлаган эдим.\nБугун 17 майда унинг ўғиллари соат 10.00 да ўтказиладиган кичик худойига мени ҳам таклиф қилишди. Мен ушбу шеърни тугатиб йўлга чиқдим.\nКетди ўзбек насрин бир Баҳодири,\nСўзни силаб-сийпаб тик боқодири,\nҚодирийга шотир, Чўлпондан ўлпон,\nЛим-лим дарё ичра жим оқодири.\nАнда жон-Андижон Пахтачисидан,\nМўл бутифос ютиб, кам гул исидан,\nНек адиб-тек адиб, ўзи бек адиб,\nНе номдор носирлар келмас тизидан.\nНавоийдан қолғон буюк туркчани,\nАғдарганча авра-астар ичини,\nЭски имло ичра берган тинчини.\nЎн уч кам йигирма биринчи аср,\nТақиллар Московда хонам қарс-қасир,\nБаҳодирни қучиб ҳол сўрасам дер:\n“Аввал девзирадан ош қилай ахир”.\nБаъзан хотиралар ўхшар ғийбатга,\nВафодорлик хосдир Баҳодир мардга,\nМен билган дўст бир бор хотини тугул\nХиёнат қилмаган буюк миллатга.\nЎн бешинчи майда осмон йиғлади,\nЧелаклаб-челаклаб чунон йиғлади,\nҒамдан чўкиб қолди Иброҳим Ғафур,\nҚариндош-дўст, учта ўғлон йиғлади.\nОлтмишдан бир одим ҳатлаган иним,\nИчида илинжлар қатлаган иним,\nУнида ун йўқдир, кунида тун ўн,\nҒиж-ғиж сасин тишлаб додлаган иним.\nҚодирий, Чўлпонлар отилгандан сўнг,\nЙигирма йил кейин кўз очган- мунг чўнг,\nАндижондан келган ақраболарнинг\nЭгнида ўзбекча қораю Кўк тўн.\nИчимизда ҳеч ич қолмади, дўстим,\nЁмғир оғир муштлаб толмади, дўстим,\nКўнглида сабрнинг минг қабрлари,\nҚилкўприкда ким-ким чалмади дўстим.\nЁмғирга юз чайиб шамол гувлайди,\nКўкча мозор зор-зор кўкка увлайди,\nОдамзот десамми ёки ҳайвонзот\nТокай бир-бирини гўрга қувлайди?\nТор кўчаларида тирикчиликнинг\nОрқалаб юкини йўқ-йўқчиликнинг,\nШоирлар, носирлар эсдан озурлар,\nЮтоқиб ютарлар қисмат-ичкини.\nЁмғир, ёмғиржоним, ёққин ичимга,\nТоки етиб боргин йўқ севинчимга.\nМуҳтожлик тўнини эгнига илган\nАдиблар дардларин айтмас ҳеч кимга.\nИчида шодлик йўқ, жилмайган иним,\nҚўл етмас шуълага юз чайган иним,\nЎзи беморкуя тайёрлаб дори\nЗорга илож тутиб улғайган иним.\nЁмғир, ёғалоғим, садағанг кетай,\nЮмшоқ муштлашларинг сўнгакка етгай.\nГурсо гурс тепала, савалашингдан\nИчдаги зичма-зич кирларми кетгай.\nТобуткашим кетди, кетди бурдкашим,\nЮрт аро бутуним, ўтди ўткашим,\nЁмғир оғир ёғмир, оппоқ сочларнинг\nҚоралари битгай, кетмагай ғашим.\nТўйин кўрмай кетдинг ўғлинг Акрамнинг,\nҲофизи Қуръон ул, ули мўл ғамнинг.\nЭл қўлма-қўл элтди Рауф Парфидай,\nСаноғи оз эди соҳибқаламнинг.\nМинбарда кекириб дил хушлаганлар,\nНавоий мезонин юз бўшлаганлар\nКелмади… Шайхзода, Миркарим Осим\nОлмаган унвонни қарс тишлаганлар.\nУч кун аввал Каъба тушингга кириб,\nЖойланмиш Олий нур кўзингни йириб,\nАй, дўст, найлай, дўст, Ҳай ўзи билгувчи,\nЛойиқ топдимикин сени қидириб?!\nШайх Зайниддин, ҳазрат Муҳаммад Содиқ,\nЯна қанчаларга қўшнисан ортиқ,\nКўкча мозор аро дўстим ётаро\nБуюги кам элдан тупроққа тортиқ.\nХалқаро Фузулий мукофоти совриндори\n“Дунё ўзбеклари” учун махсус Тошкентдан юборилди\nКАРИМ БАҲРИЕВ: МУҲАММАД ЮСУФНИНГ СЕВИНЧИ ВА АРМОНЛАРИ…\nВЛАДИМИР ВИСОЦКИЙ СУЗИ\n28 март – Буюк шоир Рауф Парфи хотираси куни…\nBahrom Ro’zimuhammad: TURKISTON RUHI O’LIMDAN KUCHLI\nИқбол Мирзо. Қўнғироқ (“Ўтганлар ёди” туркумидан)\nСаййид Неъматуллоҳ Иброҳим: Биз фано туфроғи бӯлдик…


Карл-Хайнц Румменигге: «Бавария» Левандовскининг агенти билан ўйин ўйнамоқчи эмас» - Спорт UZ - Скачать музыку бесплатно новинки музыки 2016-2017\nКарл-Хайнц Румменигге: «Бавария» Левандовскининг агенти билан ўйин ўйнамоқчи эмас»\n«Бавария» жамоаси бошқарув кенгаши вакили Карл-Хайнц Румменигге жамоа ҳужумчиси Роберт Левандовски билан юз бераётган тушунмовчиликларга муносабатини билдириб ўтди. «Мен шартноманинг узайтирилиши борасида фикр билдирмайман. «Бавария» футболчининг агенти нағмаларига юрадиган жамоа эмас. Левандовскининг амалдаги шартномаси муддатига эътибор қаратинг. Бу муддат у ўз келажаги ҳақида хотиржам бўлиши учун кифоя қилади», – дейди функционер. Польшалик бу футболчининг мюнхенликлар жамоаси билан амалдаги шартномаси 2019 йилнинг ёзига қадар тузилган. Бундан аввалроқ Левандовскининг агенти Цезари Кухарски ўз мижозининг «Реал»га ўтиб кетиши мумкинлигига ишора қилганди. - деб хабар бермоқда Stadion.uz нашри.


“Нега буниси тўққиз юз етмиш?”\nБир одам Каъбатуллоҳда туриб:\n– Эй тўғриларга ёрдам этувчи, ҳаромдан қочганни қурувчи! – деб дуо қилаётган эди.\nУнга одамлар “шундан бошқа дуони билмайсанми?” дейишди. Шунда у нега бундай дуо қилаётганининг сабабини қуйидагича изоҳлади:\n– Мен Байтул шарифни тавоф этарканман, оёғимга теккан қандайдир нарсани эгилиб олдим. Қарасам, ичи олтинга тўла ҳамён экан. Шу ондаёқ шайтон ва иймоним мужодала этишни бошлади. “Минг тилло ҳазилакам пул эмас, кам-кўстингнинг бутлаб оласан”, деди шайтон. Иймоним эса “бу сенга ҳаром, бировнинг пули, уни кўтариб юрма, эгасини топиб топшир”, деди. Ана шу мужодала ичида эканман, қулоғимга бировнинг “Шу орада бир олтин тўла ҳамён йўқолди. ким топиб олган бўлса, олиб келсин, ўттиз тилло мукофоти бор”, дея чақириб юргани чалиниб қолди.\nМинг ҳаромдан ўттиз ҳалол афзал дедим-да, ҳамённи эгасига топширдим. У хурсанд бўлиб менга ўттиз тилло санаб берди. Ўттиз тиллони чўнтакка уриб мисгарлар бозорини айланиб юрган эдим, бир араб қулнинг бир тиллога сотилишини эшитиб қолдим ва шартта уни сотиб олдим.\nОрадан қанчадир вақт ўтиб, қулимнинг ёнида бир тўда араблар пайдо бўлди ва улар сирли равишда шивирлаша бошлади. Ажабланиб қулимдан нимани гаплашганларини сўрадим. У яшириб ўтирмасдан тўғрисини айтди-қўйди:\n– Мен мағриб султонининг ўғлиман. Отам ҳабаш султони билан жанг қилиб мағлуб бўлди. Душманлар мени ҳам асирга олиб бу ерларга олиб келиб сотдилар. Отам бу одамларга эллик минг тилло бериб юбормишларки, мени сотиб олиб борсинлар. Сен менга кўп яхшилик қилдинг, ўз фарзандингдек меҳрибон бўлдинг. Мен сендан жуда ҳам мамнунман. Улар мени сотиб олмоқчи бўладилар; ҳеч ҳам камига рози бўлма, эллик минг тиллога сот мени.\nУнинг айтганидек бўлди. Қулимни эллик минг тиллога сотдим. Шу қадар катта пулга хийла мол олиб Бағдодга бордим. У ерда бир дўкон очдим-да, молларимни сота бошладим. Кунларнинг бирида бир танишим келиб, у ёқ, бу ёқдан гаплашиб ўтирди-да, “Машҳур бир тужжор бор эди, вафот этди. Ой каби гўзал қизи етим қолди. Юр сенга ўша қизни сўраб борамиз”, деб қолди. Мен ҳам рози бўлдим. Қизнинг васийларига ҳам маъқул бўлдим ва қизни никоҳимга олдим.\nУйдаги жавонга териб қўйилган сандиқчалар ичида олтинга тўла ҳамёнлар бор эди. Уларнинг ҳаммасининг устига “минг олтин” деб ёзилган, фақат биттасининг устида “тўққиз юз етмиш” деб ёзиб қўйилган эди. Нега бундайлигини сўраганимда қизгина:\n– Отам шу ҳамённи Ҳарами шарифда йўқотиб қўйган экан. Бир ҳалол одам топиб олиб қайтариб берибди. Отам ўша одамга суюнчи деб ўттиз танга берибди, қолгани шу, ичидагилар, – деди.\nУнинг гапларини эшитиб Аллоҳ таолога ҳамду санолар айтиб, шукрлар қилдим. Зеро, буларнинг ҳаммаси тўғриликнинг, озгина яхшиликнинг беҳисоб барокати эди. Бўлган воқеаларни қизгинага батафсил сўзлаб бердим, бахтиёрлигимиз янада зиёда бўлди...\nДругие материалы в этой категории: « Даҳшатли умр кечирган қиз муслима бўлди\tЧин дўст »


Тошкентдаги Инҳа университети ректорига 7 савол\nБош саҳифаUZ24 STORIESТошкентдаги Инҳа университети ректорига 7 савол\n02 Феврал, 2021\nПойтахтдаги Инҳа университети ўзининг олти йиллик фаолияти давомида ёшларни жалб қиладиган марказлардан бирига айланди. Кучли рақобат ва олийгоҳ талабаларига қўйиладиган юқори талабларга қарамай, аксарият ёшлар бу ерга ўқишга киришга интилишади. Тошкент шаҳридаги Инҳа университети ректори Музаффар Муҳитдинович Жалолов таълим муассасасини ривожлантириш истиқболлари, янги йўналишларни очиш режалари, шунингдек, Корея Республикаси билан ҳамкорликни мустаҳкамлаш хусусидаги саволларга жавоб берди.\n28 январь куни Шавкат Мирзиёев ва Корея Республикаси президенти Мун Чжэ Ин ўртасида видеоконференцалоқа шаклида бўлиб ўтган учрашув давомида ўзаро ҳамкорликнинг қатор истиқболлари, жумладан, иқтисодий ҳамда ижтимоий масалалар ҳақида сўз борди. Сизнингча, икки мамлакат ўртасидаги ўзаро алоқаларни ривожлантириш нуқтаи назаридан эълон қилинган режалар қанчалик муҳим ва ушбу мулоқот келгусидаги ҳамкорликка қандай туртки бериши мумкин?\n— Корея Республикаси Ўзбекистоннинг муҳим шерикларидан бири саналади. Бу давлат билан ўзаро ҳамкорлик давлатимиз учун ҳам стратегик, ҳам дўстона муносабат тарафидан алоҳида аҳамиятга эга. 2017 йилда давлатимиз раҳбарининг Кореяга илк ташрифи доирасида истиқболли шартномалар, жумладан, турли йўналишларнинг ўзаро манфаатли ривожланишини таъминловчи 60дан ортиқ битимлар тузилди. 2019 йилда эса Президент Мун Чже Ин Ўзбекистонга жавоб ташрифи билан келиб, дастлаб Тошкент шаҳридаги Инҳа университетида меҳмон бўлди. Бу таълим масаласи икки томонлама ҳамкорликнинг устувор йўналишларидан бири эканлигини яна бир бор тасдиқлайди ва давлат раҳбарларининг ушбу соҳага жиддий эътибор беришаётганини кўрсатади.\n28 январь кунидаги видеоконференцалоқа орқали бўлиб ўтган онлайн учрашув якунида яна бир бор таълим тўғрисида сўз борди. Хусусан, Ўзбекистон ҳудудида Корея университетларининг янги филиаллари очилиши алоҳида таъкидланди. Қайд этиш жоиз, мамлакатимизда аллақачон Кореянинг Пучон, Ажу, Ёжу ва албатта, Инҳа каби бир қатор етакчи университетлари филиаллари фаолият кўрсатиб келмоқда. Бизнинг университетимиз икки мамлакат ўртасидаги олий таълим соҳасидаги ҳамкорликнинг илк тажрибаси бўлганини қайд этиш ўринли.\nШунингдек, Корея Республикаси ва Ўзбекистон ўртасида ахборот технологияларини ривожлантириш ва иқтисодиётни рақамлаштириш билан боғлиқ лойиҳалар амалга оширилмоқда, бу борадаги ишлар учрашув давомида ҳам қайд этилди. Ёшларни қўллаб-қувватлаш ва аҳоли саломатлигини мустаҳкамлаш йили доирасида тез орада таълим соҳасидаги ислоҳотларга бағишланган халқаро форум ўтказиш, хусусан, жанубий кореялик шерикларимиз томонидан тақдим этилган кредит-модулли таълим тизимини жорий этиш тажрибаси билан ўртоқлашиш ниятидамиз.\nБугун Ўзбекистон ва Корея Республикаси вакиллари ўртасида таълим даражасидаги ҳамкорлик қандай йўлга қўйилган? Амалиёт ўташ ёки тажриба алмашиш бўйича дастурлар ташкиллаштирилганми?\n— Тошкентдаги Инҳа университети 2014 йилда ташкил этилган, Кореяда шу номдаги олийгоҳ эса 1954 йилда ўз эшикларини очган. Бизда талабалар компьютер ва дастурий таъминот инжиниринги, шунингдек, логистика бўйича ўқитилади. Дастлаб улар 3+1 дастури асосида таълим олишди. Яъни якуний ўқув йилини Корея Республикасида тамомлашди.\nТалабаларнинг биринчи гуруҳи ушбу дастур асосида ўқишди. Сўнгра 2019 йилдан бошлаб уни 4+0га алмаштирдик. Эндиликда юртдошларимиз хорижга бормасдан туриб ҳам шу ерда билим олишлари ва якунда дипломга эга бўлишлари мумкин. Логистика йўналишидаги талабалар эса 3+1 дастури асосида ўқишни давом эттиришяпти. Бироқ коронавирус пандемияси туфайли улар Ўзбекистонда қолишди, чет эллик устозлар эса дарсларни Кореядан туриб онлайн олиб боришди.\nБундан ташқари, бизда ёзги амалиёт дастури ҳам бор. Бунинг учун 10 нафар истеъдодли талабаларни саралаб оламиз. Улар кейинчалик маданий алмашинув доирасида бир ойга Кореяга саёҳат қилиш имкониятига эга бўладилар. У ерда улар кореяликларнинг урф-одатлари, турмуш тарзи, тили, диққатга сазовор жойлари билан танишадилар, мамлакат тарихини ўрганадилар. Шу билан бирга, талабаларимиз хорижий компанияларга ишга жойлашиш имконига эга. Олийгоҳда аллақачон талабаларнинг дастлаб амалиёт ўтаб, кейин доимий ишда қолиши каби ҳамкорликнинг ижобий тажрибаси мавжуд.\nКоронавирус пандемияси таълим муассасаси фаолиятига қанчалик таъсир кўрсатди? Олийгоҳ одатий таълим жараёнига қайта олдими?\n— Ҳа, пандемия таълим жараёнига жиддий таъсир кўрсатди. Бироқ биз бунинг ижобий томонларини ҳам топа билдик. Масалан, бу даврда олийгоҳда онлайн-дарсларни олиб бориш тажрибасини ўзлаштирдик, ўз таълим платформамизни яратдик. Ушбу электрон майдонга педагоглар видеодарсларни юклаши, шунингдек, ундан талабалар билан мулоқот қилишда фойдаланишлари мумкин.\nЎтган йили имтиҳонларни илк марта онлайн шаклда ўтказдик. Бу ҳам бутун дунёда рўй бераётган вазият билан боғлик эди. Кириш имтиҳонларини кореялик педагоглар ҳам Zoom, ҳам бизнинг платформамиз орқали назорат қилиб боришди. Айтганча, қайд этиш жоиз, абитуриентлар ёки уларнинг ота-оналари томонидан кириш имтиҳонлари жараёнига нисбатан биронта ҳам шикоят келиб тушмади.\nЎйлашимча, чеклов чоралари юмшатилганидан кейин ҳам онлайн дарсларни ўтказиш тажрибасидан фойдаланамиз. Шу орқали талабаларда маърузаларга масофадан туриб қатнашиши имконияти пайдо бўлади. Бу жуда қулай. Бундан ташқари, биз аллақачон кўпгина гуруҳларни онлайн режимга ўтказдик.\nНисбатан қисқа тарихий муддат ичида халқаро миқёсда эътироф этилган олийгоҳнинг қай бир ютуқлари ҳақида гапириб беришни истаган бўлардингиз?\n— Бу жуда тиғиз давр эди. 2014 йилда, университет эндигина очилган вақтларда биргина йўналиш мавжуд эди, кейин дастурни кенгайтирдик. 2016 йилда талабалар сони кўпайгани сабабли иккинчи бинони қурдик. Масалан, биринчи йили 110 нафар талабамиз бўлган. Ҳозир уларнинг сони 1600 нафардан ошади. Сўнг 2019 йилда президент Мун Чжэ Иннинг ташрифи ортидан икки мамлакат ўртасидаги алоқалар янада мустаҳкамлангач, Ўзбекистондаги талабалар халқаро статусга эга бўлган корейс дипломини ола бошлашди. Илгари уни қачонки, Жанубий Корея ҳудудида ўқиган бўлсагина беришарди.\nБундан ташқари, ўтган йиллар давомида талабаларимиз йирик халқаро тадбирларда иштирок этишди. Энг муҳим воқеалардан бири IT-академиялар ва дастурлаш мактаблари очилиши бўлди. 2018 йилдан эътиборан саноат ва давлат идоралари билан алоқалар ўрнатишга имкон берадиган Ахборот-коммуникация технологиялари Инновацион маркази ишлаб келмоқда. 2019 йилда эса талабалар бўш иш ўринлари ҳақида маълумот олишлари мумкин бўлган Карьера маркази очилди. 2020 йилда IT-Park кўмагида Тошкентдаги Инҳа университетининг Инкубацион маркази очилиши доирасида ISO 9001:2015 халқаро сифат сертификатини олдик. Шу тариқа университет халқаро аккредитациядан ўтди ва хорижий олийгоҳлар орасида таълим муассасаси мақомини тасдиқлаш, кўрсаткичлар рейтингини ошириш имконини берувчи сифат менежменти тизими сертификати соҳибига айланди.\n28 январь куни бўлиб ўтган давлат раҳбарлари йиғилишида мамлакатимиз ҳудуди бўйлаб Жанубий Кореядаги етакчи университетларнинг филиаллари ва касбий тайёргарлик бўйича қўшма марказлар сони тобора кўпайиб бораётгани таъкидланди. Тошкентдаги Инҳа университетида ҳам таълим йўналишлари сонини кўпайтириш режалаштирилганми?\n— Февраль ойида биз илк маротаба магистрлик дастурини ишга туширишни режалаштиряпмиз. Фикримча, 28 январь куни бўлиб ўтган иккала давлат етакчилари саммити ушбу йўналишнинг очилиш жараёнига кучли туртки беради. Бу йил баҳорги семестрдаёқ 1+1 дастурини ишга туширишимиз кутилмоқда. Яъни магистрантлар бир йил Ўзбекистонда ва яна бир йил Кореяда таълим олишлари мумкин бўлади. Битирувчилар магистрлик даражаси ҳамда халқаро тоифадаги дипломга эга бўлишади.\nIT-менежмент бўйича магистрларни тайёрлаш дастури, бакалавр босқичида – логистика йўналиши базасида электрон тижорат ва бизнесни бошқариш йўналишларини ишга тушириш режамизда бор. Бундан ташқари, келгусида университетни ҳудудлар бўйлаб кенгайтириш кўзда тутилган.\nУниверситетда дарсларни чет эллик ўқитувчилар ҳам олиб боришади. Сизнингча, бундай таълим интеграциясининг афзалликлари нимада? Бу омил талабаларга таъсир кўрсатадими?\n– Ҳа, университетдаги ўқитувчиларнинг 60 фоизи хориждан келган. Уларнинг барчаси PhD даражасига эга. Бундан ташқари, маҳаллий ўқитувчилар ҳам ўз илмий ишларини хорижда ҳимоя қилишган.\nЎзим ҳам Кореяда таълим олганман. Чет эллик педагогларда ёндашув бошқача. Бу бизнинг талабаларимиз халқаро андозаларда билим олишлари учун ажойиб имконият. Бироқ ўзимизнинг ўқитувчилар ҳам ортда қолишаётгани йўқ. Улар илмий тадқиқотлар ўтказишга қизиқишади, ҳеч қачон бир жойда туриб қолишмайди, ривожланишга интилишади.\nМасалан, яқинда икки нафар ўқитувчиларимиз – Жасурбек Хожаев ва Сарвар Абдуллаевлар атроф-муҳитнинг турли параметрларини онлайн мониторинг ва таҳлил қилиш учун ақлли ечимларни тақдим этишди. БМТТД кўмагида яратилган OXUS-2 метеостанцияси аграр соҳа вакиллари учун фойдали бўлиши мумкин бўлган маълумотларни олиш, қайта ишлаш ва таҳлил қилиш имконини беради. Бундай станцияларни Фарғона водийсида ўрнатиш режалаштирилган. Бундан ташқари, бизнинг ўқитувчиларимиз давлат сектори вакиллари учун курсларни ўтказиш ишида ҳам, масалан, сунъий интеллектни Ўзбекистонда жорий қилиш мавзусида, фаол қатнашиб келишмоқда. Бу билан университетимиз таълим ва илм-фан интеграцияси, шунингдек, орттирилган тажрибани амалиётда фойдали қўллашни ёқлайди.\nОлийгоҳга кириши учун абитуриент юқори даражадаги билимга эга бўлиши, физика ва математика бўйича тестларни тўлиқ бажариши, тил сертификатидан ўтиши керак бўлади. Бу йил Тошкентдаги Инҳа университети кириш имтиҳонларига тайёрланаётган абитуриентларга нималарни тавсия қилган бўлардингиз?\n— Албатта, биринчи галда ўз билими устида ишлаш, тайёргарликни эртароқ бошлаш керак. Шунингдек, ўз кучига бўлган ишонч ҳам муҳим. Чунки иккиланишлар ҳаммада бўлади, уларни енгиш керак. Энг муҳими, қўрқиш керак эмас, фақатгина олға интилиш ва ўзини синаб кўриш лозим. Шундагина ҳаммаси амалга ошади.\n“Юксалиш” ҳаракати “Ezgu amal” фонди билан ҳамкорликда саратонга чалинганлар шарафига хайрия марафони ўтказяпти\n«Ажримни тарғиб қилмоқчимасман, лекин у ҳаёт-мамот масаласи эмас» – Италиянинг топ университетларида таҳсил олаётган Гулруҳ Саъдуллаева ҳикояси\nБлогер Отабек Сатторий 6 йилу 6 ой озодликдан маҳрум этилди\nШавкат Мирзиёев Рамазон Ҳайитига оид ҳужжатни имзолади\nНаманганда янги туман ташкил этилди


💊TIGRALIS tabletkalari 20 mg N4 Toshkent aptekalarida narxlari, dori haqida malumot, qollanishi va analoglari Apteka.uz saytida\nTIGRALIS tabletkalari 20 mg N4\nIshlab chiqaruvchi: - Novugen Pharma, ИП ООО\nATX kodi: - G04BE08\nBarcha Tigralis dorilari\nO'zbekiston Sog'liqni Saqlash Vazirligi tomonidan 18.09.2020 da DV/M 03494/09/20 registratsion raqami bilan ro'yxatdan o'tgan\nКобиқ билан қопланган ҳар бир таблетка қуйидагиларни сақлайди:\nфаол мода: тадалафил – 5, 10 мг ёки 20 мг;\nёрдамчи моддалар: лактоза моногидрат, кроскамеллоза натрий, гидроксипропилцеллюлоза, лаурилсульфат натрий, тозаланган сув, микрокристаллик целлюлоза, стеарат магний, натрий лаурилсульфат.\nПлёнка қобиқ билан қопланган таблеткалар. 2 ёки 4 таблетка блистерда. 1 ёки 2 блистер қўллаш бўйича йўриқномаси билан бирга картон қутида.\nЭрекцияни бузилишини даволаш учун препарат. Тадалафил эрекцияни ва муваффақиятли жинсий яқинлашиш жараёнини яхшилайди. цГМФ нинг специфик фосфодиэстераза 5 турини (ФДЭ5) қайтувчан селектив ингибитори ҳисобланади. Жинсий қўзғалиш азот оксидининг маҳаллий ажралиб чиқишини чақирганида, ФДЭ5 ни тадалафил билан ингибирланиши жинсий олатни каверноз танасидаги мГМФ даражасини ошишига олиб келади. Натижада артерияларнинг силлиқ мушакларини релаксацияси ва жинсий олат тўқималарига қонни оқиб келиши юз бериб, бу эрекцияни чақиради. Тадалафил жинсий рағбатлантириш бўлмаганида самара кўрсатмайди.\nПрепарат 36 соат давомида таъсир қилади. Самара препарат қабул қилингандан кейин, жинсий қўзғалиш бўлганида 16 минутдан кейиноқ намоён бўлади.\nТадалафил соғлом шахсларда плацебо билан солиштирилганда, систолик ва диастолик босимини ётган (ўртача максимал пасайиши мувофиқ 1,6/0,8 мм сим. уст. мувофиқ ташкил қилади) ва турган ҳолатда (ўртача максимал пасайиши мувофиқ 0,2/4,6 мм сим. уст. ташкил қилади) ишончли ўзгаришини чақирмайди.\nЮрак қисқаришлари сонини (ЮҚС) ишончли ўзгаришини чақирмайди. Тадалафил ранг ажратиш хусусиятига, кўриш ўткирлигига, электроретинограммага, кўз ички босимига ва қорачиқнинг ўлчамига таъсир қилмайди. Плацебо-назоратли текширишларда препаратни суткалик дозада 6 ой давомида қабул қилган эркаклар спермасининг характеристикасига клиник сезиларли таъсирлари кузатилмаган.\nИчга қабул қилингандан кейин тадалафил тез сўрилади. Максимал концентрацияга (Сmax) ўртача 2 соатдан кейин эришилади. Сўрилиш даражаси ва тезлиги овқат қабул қилишга боғлиқ эмас. 2,5 дан 20 мг гача бўлган дозалар диапозонида «концентрация-вақти» эгри чизиғи остидаги майдони (AVC) дозага пропорционал равишда ошади. Плазмадаги мувозанатли концентрациясига (Сss), препарат суткада 1 марта қабул қилинганида 5 кун давомида эришилади. Тахминан тадалафил организмнинг тўқималарида тақсимланади. Тақсимланиш ҳажми (Vd) 63 ни ташкил қилади. Терапевтик концентрацияларда тадалафилнинг 94% плазма оқсиллари билан боғланади. CYP3A4 изоферменти иштирокида метаболизмга учрайди. Асосий метаболити метилкатехолглюкурониддир.\nСоғлом шахсларда ичга қабул қилинганида тадалафилнинг ўртача клиренси 2,5 л/соатни, ўртача ярим чиқарилиш даври (Т1/2) -17,5 соатни ташкил қилади. Нофаол метаболитлари кўринишида асосан аҳлат билан (61% атрофида) ва кам даражада сийдик билан (36% атрофида) чиқарилади.\nАлоҳида клиник вазиятлардаги фармакокинетикаси – енгил (креатинин клиренси (КК) минутига 51 дан 80 мл гача бўлган) ёки ўртача даражали оғирликдаги (КК) минутига 30 дан 50 мл гача) буйрак етишмовчилиги бўлган пациентларда АVC соғлом шахслардагига нисбатан юкори. Оғир даражали буйрак етишмовчилиги бўлган пациентларда (КК<30 мл/мин) препаратни қўлланиши ўрганилмаган. Жигар фаолиятининг кучсиз ёки ўртача ифодаланган бузилишлари бўлган пациентларда тадалафилнинг фармакокинетикаси соғлом шахслардаги билан ўхшаш.\nКам холларда: қовоқларнинг шиши, кўзларда оғриқ, конъюктиванинг қизариши, бош айланиши.\nЎртача оғирлик даражасидаги буйрак етишмовчилиги бўлган пациентларда препарат билан даволаш фонида (КК минутига 31 дан 50 мл гача бўлган) енгил оғирлик даражасидаги буйрак етишмовчилиги (КК минутига 51 дан 80 мл гача бўлган) ёки соғлом кўнгиллилар билан солиштирилганда кўпроқ белда оғриқ аниқланган. КК<50 мл/мин бўлган пациентларга препарат эҳтиёткорлик билан буюрилади.\nЮрак кон-томир касалликлари бўлган пациентлар учун жинсий фаоллик потенциал ҳавфга эга. Шунинг учун эректил дисфункцияни, шу жумладан препаратни қўллаш билан даволашни юракнинг жинсий фаоллик тавсия қилинмайдиган касалликлари бўлган эркакларда ўтказиш мумкин эмас.\nЮрак кон-томир томир касалликлари бўлган пациентларда жинсий фаолликда асоратларни ривожланишини потенциал ҳавфини ҳисобга олиш лозим:\n• охирги 90 кун давомида миокард инфаркти;\n• ностабил стенокардия ёки жинсий алоқа вақтида пайдо бўладиган стенокардия;\n• охирги 6 ой давомида ривожланган сурункали юрак етишмовчилиги (II функционал синфи ва юқори NYHA таснифи бўйича);\n• юрак ритмининг назорат қилиб бўлмайдиган бузилишлари;\n• артериал гипотензия (АБ 90/50 мм сим. уст. камроқ) ёки назорат қилиб бўлмайдиган артериал гипотензия;\n• охирги 6 ой давомида ўтказилган инсульт.\nПрепаратни даволашнинг бошқа турлари билан мажмуавий қўллаш ҳавфсизлиги ва самараси ўрганилмаган. Шунинг учун бундай мажмуалар тавсия қилинмайди.\nПрепарат болалар олаолмайдиган жойда сақлансин ва яроқлилик муддати ўтганидан кейин ишлатмасин.\nЖинсий олатни қониқарли жинсий алоқа учун етарли бўлган эрекциясига эришаолмаслик ёки сақлай олмаслик билан ифодаланувчи эрекцияни бузилиши.\n• тадалафилга ва препаратнинг бошқа компонентларига юқори сезувчанлик;\n• ҳар қандай органик нитратларни сақловчи препаратларни бир вақтда қабул қилиш;\n• 18 ёшгача бўлган болалар ва ўсмирлар.\nCYP3A4 нинг селектив ингибитори кетоконазол AVC ни 107% га, рифампицин эса уни 88% га камайтиради. Маҳсус ўзаро таъсирлари ўрганилмаганлигига қарамай, ритонавир ва саквинавир каби протеаза ингибиторлари, шунингдек CYP3A4 нинг эритромицин ва итраконазол каби ингибиторлари тадалафилнинг фаоллигини оширади.\nАнтацид (магний гидроксиди/алюминий гидроксиди) ва тадалафилни бир вақтда қабул қилиш, тадалафилнинг AVC кўрсаткичини ўзгаришисиз, сўрилиш тезлигини камайтиради.\nТадалафилни бошқа препаратларига таъсири\nТадалафил метаболизми Р450 цитохром изоферментлари иштирокида юз берадиган препаратларнинг клиренсига клиник сезиларли таъсир кўрсатмайди. Варфариннинг протромбин вақтига нисбатан таъсири ва ацетилсалицил кислотасининг таъсири фонидаги қон кетишининг давомийлигини оширмайди.\nИчга буюрилади. Ўрта ёшдаги эракакларга препаратни 20 мг дозада тахмин қилинган жинсий фаолликдан камида 16 минут олдин, овқат қабул қилишдан қатъий назар қабул қилиш тавсия қилинади. Пациентлар препаратни қабул қилгандан кейин 36 соат давомида жинсий алоқани амалга оширишга уриниб кўришлари мумкин. Максимал тавсия қилинадиган қабул қилиш сони суткада 1 мартани ташкил килади.\nКекса эркаклар, буйрак (КК >30 мл/мин) ва жигар фаолиятини бузилишлари бўлган пациентлар учун дозани танлаш талаб қилинмайди.\nЎрта ёшдаги эркаклар учун препаратни қабул қилиш бўйича тавсиялар кекса пациентлар учун ҳам таалуқлидир.\nTIGRALIS tabletkalari 20 mg N4 dori vositasi O'zbekiston dori vositalari reestrida ro'yxatdan o'tganmi?\nTIGRALIS tabletkalari 20 mg N4 dori vositasi ishlab chiqaruvchisi kim va u qaysi davlatda ishlab chiqarilgan?\nTIGRALIS tabletkalari 20 mg N4 dori vositasi Novugen Pharma, ИП ООО tomonidan O'zbekiston mamlakatida ishlab chiqarilgan.\nTIGRALIS tabletkalari 20 mg N4 dori vositasi resept bo’yicha sotiladimi?\nTIGRALIS tabletkalari 20 mg N4 dori vositasi resept bo'yicha sotiladigan dori\nTIGRALIS tabletkalari 10 mg N4\nTIGRALIS tabletkalari 5 mg N28\nNovtor tabletkalari 20 mg N28\nBarcha Novtor dorilari\nNovtor tabletkalari 10 mg N28\nNovtor tabletkalari 5 mg N28\nKLOGREL tabletkalari 75 mg N30\nBarcha Klogrel dorilari


Теҳронда намойишга чиққанлар Саудия Арабистони элчихонасига помидорлар улоқтиришди\n10:12 / 28.09.2015\nЭрон пойтахти Теҳрон шаҳрида намойишга чиққан юзлаб норози оломон Макка яқинидаги Мино водийсида рўй берган фожиа муносабати билан Саудия Арабистони элчихонасига помидорлар улоқтиришди. Бу ҳақда Telegraph маълум қилди.\nБундан аввалроқ 24 сентябрь куни Макка шаҳрида юз берган фожиа оқибатида 169 нафар эронлик вафот этгани хабар қилинган эди.\nЭслатиб ўтамиз, фожиа 24 сентябрь куни эрта тонгда Макка яқинидаги Мино водийсида содир бўлди. Иккита улкан одамлар оқими чодирлар шаҳарчасидан шайтонга тош отиш амали бажариладиган ҳудудга элтадиган йўлдаги чорраҳада тўқнаш келиб қолган. Кўчалар кесишмасида улкан тиқилинч вужудга келиб, натижада 769 киши ҳалок бўлди, 934 зиёратчи жароҳатланди.


Приморега хуш келибсиз\nПриморе ўлкаси Россиянинг турли миллатлар кўп яшайдиган ҳудудларидан бири бўлади.\nПриморе ўлкасининг давлат тизими ва аҳолиси доим халқ бирлигини мустаҳкамлашга ҳаракат қилади.\nКучимиз – бирлигимизда!\nПриморск ўлкасининг ҳудудида 158 хил халқ яшайди. Приморскнинг туб аҳолиси – удегейлар, нанайлар, орочлар, тазлар бўлади. Шаҳарда яшамайдиган, эскича яшаб келаётган туб аҳолининг сони 1,5-2 минг нафардан ошмайди. Улар асосан ўлканинг шимол томонида – Тернейск, Красноармейск ва Пожарскда яшашади. Туб аҳоли кўп яшайдиган шаҳарчаларнинг энг машҳурлари Красний Яр ва Агзу бўлади. Приморскнинг ижтимоий сиёсати минтақадаги демографик аҳволни яхшилашга ва инсонлар ҳаёт тарзини кўтаришга қаратилган. Демографик аҳволни яхшилашга қаратилган умумий чоралар сирасига «Узоқ Шарқ гектари» лойиҳасини амалга ошириш йўли билан хорижда яшаётган ватандошларни Приморск ўлкасига кўчириб олиб келиш дастури ҳам киради.\nЧет эл фуқароларидан имтиҳон\nУзоқ Шарқ федерал университети\nУШФУ ҳудудий тест маркази\n8 (904) 628-37-03\n8 (423) 298-37-03\nВладивосток шаҳри, о. Русский, Аякс шаҳарчаси,\nУШФУ кампуси, Е корпус, Е249-хона\nВладивосток давлат иқтисодиёт ва хизмат университети\n8 (423) 240-41-97\nВладивосток шаҳри, Гогол кўчаси, 41,\n5516, 5518-дарсхоналар, рус тили кафедраси\nАдмирал Г.И. Невельский номли Давлат денгизчилик университети\n8 (423) 230-12-21\nВладивосток шаҳри, Станюкович кўчаси, 62, 223-дарсхона,\n(Халқаро таълим институти)\nУзоқ Шарқ давлат балиқчилик хўжалиги техника университети (Узоқ Шарқ балиқчилик университети)\n8 (423) 244-07-28\nВладивосток шаҳри, Луговая кўча, 52б,\n326, 320-дарсхоналар, Халқаро институт\nРоссия Президенти ҳузуридаги Россия халқ хўжалиги ва давлат хизмати академиясининг Приморе бўлими\n8 (423) 263-12-60\nВладивосток шаҳри, Стрелковая кўча, 14-уй,\n303-хона, «Регион» маркази\n«Приморе политехника коллежи» давлат автоном касб-хунар таълим муассасаси\n8 (423) 232-84-56\nВладивосток шаҳри, Бородинская кўча, 16\nЎлка давлат автоном касб-хунар таълим муассасаси «Ҳудудий техника коллежи»\nЧет эл фуқароларидан имтиҳон оладиган маҳаллий тест маркази\n8 (994) 001-13-92\n8 (994) 001-76-28\nВладивосток шаҳри, Новожилов кўчаси, 3\nУзоқ Шарқ федерал университетининг Уссурийск шаҳар бўлими\n+7 (4234) 32-06-78\nУссурийск шаҳри, Некрасов кўча, 35-уй, 120-хона\nПриморе давлат қишлоқ хўжалиги академияси\nПриморедаги чет эл фуқароларидан имтиҳон оладиган маҳаллий тест маркази\n+7 (4234) 26-33-91\nУссурийск шаҳри, Блюхер катта кўчаси, 44\nНодавлат ўрта касб-хунар таълими муассасаси «Лидер» бизнес коллежи\n8 (42366) 5-59-79\n8 (914) 793-68-28\nНаходка шаҳри, Ленин кўчаси, 2а уй\nМиграция қонунчилиги Давлат хизматлари Ўқиш\nРоссия Федерациясида чет эл фуқаролари ва фуқаролиги йўқ шахсларни миграция ҳисобига олиш тўғрисида\nРоссия Федерациясида чет эл фуқароларининг ҳуқуқий мақоми тўғрисида\nРоссия Федерациясида миграция ҳисобини юритиш учун Федерал миграция хизмати тақдим этадиган давлат хизматлари маъмурий регламентини тасдиқлаш тўғрисида\nРоссия Федерациясида аҳолини ишга жойлаш соҳаси\nСоғлиқни сақлаш ва таълим\n2013 йил 28-декабрда қабул қилинган «Россия Федерациясида фуқароларни ижтимоий таъминлаш асослари тўғрисида»ги № 442-ФҚ Федерал Қонунга кўра ижтимоий хизмат Россия Федерацияси фуқароларидан ташқари Россия Федерациясида доим яшайдиган чэт эллик фуқаролар, фуқаролиги йўқ шахслар, қочқинлар, ташкилий-ҳуқуқий шаклидан қатъий назар фуқароларни ижтимоий таъминлаш билан шуғулланадиган ҳуқуқий шахслар ва хусусий тадбиркорларга тегишли ҳисобланади.\nРоссиянинг бошқа жойларидагидек Приморе ўлка аҳолиси ҳам Янги Йилни, Исо Мовлидини, Ватан Ҳимоячилари Кунини, Халқаро хотин-қизлар кунини, Баҳор ва Меҳнат кунини, Ғалаб Кунини ва Халқ Бирдамлиги кунини байрам қилади. Примореда бутун Россияда нишонланадиган байрамлардан ташқари ўлканинг кўп миллатли халқлари нишонлайдиган маҳаллий анъаналар ҳам бор.


Ҳеч ким бошқа оламдан ажратиб қўйилмаган, тўлиқ яккаланмаган. Шу боис глобал миқёсдаги воқеа-ҳодисалар исталган давлат барқарорлиги ва аҳволига таъсир кўрсатмаслигига ҳеч қандай кафолат йўқ. Айнан шунинг учун ҳам келгусидаги барқарорлик, хавфсизлик ва тараққиёт кафолати сифатида самарали алоқаларни йўлга қўйиб, давлатлараро икки томонлама ва кўп томонлама муносабатларни ривожлантириш ўта муҳим. Таъкидлаш жоизки, Ўзбекистон Республикаси ИИВ тизимида мазкур фаолиятни мувофиқлаштириш билан вазирликнинг Халқаро ҳамкорлик бошқармаси шуғулланади. Бошқарма кўпгина йўналишларда фаоллик билан иш олиб бормоқда. Айниқса, ўтган йил соҳа ходимлари учун самарали бўлди. Амалга оширилган ишлар ва истиқболдаги вазифалар борасида мухбиримиз Ўзбекистон Республикаси ИИВ ХҲБ бошлиғи, полковник Ш. Гиясов билан суҳбатлашди.\n– Шохрух Камолитдинович, ўтган йилда вазирлик томонидан халқаро ҳамкорликни ривожлантиришга оид қандай ишлар бажарилди ва улар қандай самара берди?\n– Авваламбор, яқин қўшниларимиз – Марказий Осиё минтақаси давлатлари билан яқин ҳамкорлик алоқаларига асосий эътибор қаратилаётганини алоҳида таъкидламоқчи эдим.\nҚозоғистон, Қирғизистон, Тожикистон Ички ишлар вазирликлари билан бирга мувофиқлаштирувчи ишчи гуруҳлар тузилди, улар билан чегара ҳудудлари ўртасида яқин ҳамкорлик алоқалари йўлга қўйилди. Туркманистон билан ҳамкорликнинг шу каби шаклларини ўрнатиш бўйича ишлар давом эттирилмоқда. Бу борадаги ҳамкорлик самарадорлигидан келиб чиқиб, ишчи гуруҳлар Озарбойжон, Беларусь, Туркия ва Россия Ички ишлар вазирликлари билан ҳам тузилди. Келгусида Афғонистон ва Грузиядаги ҳамкасбларимиз билан ҳамкорлик қилиш режалаштирилган. Шу билан бирга, халқаро ҳамкорлик бошқа давлатлар ва фаолият соҳаларини ҳам қамраб олган.\nМаълумки, хорижий шериклар билан алоқалар икки томонлама ва кўп томонлама ҳамкорлик доирасида амалга оширилади. Шундай қилиб, асосан Мустақил Давлатлар Ҳамдўстлигига кирувчи яқин хориж мамлакатлари билан икки томонлама ҳамкорлик доирасида вазирлик томонидан 52 та ҳужжат лойиҳаси, шунингдек, Туркия, Эрон, Хитой, Жанубий Корея, Франция, Германия, Ҳиндистон, Малайзия, Норвегия, Покистон, АҚШ, Чехия, Афғонистон ва Япония каби узоқ хориж мамлакатлари билан ҳуқуқни муҳофаза қилиш фаолиятининг турли соҳаларига оид 45 та лойиҳа кўриб чиқилди.\nХалқаро ва минтақавий ташкилотлар билан кўп томонлама ҳамкорлик доирасида, жумладан, МДҲ, ШҲТ, Евроосиё гуруҳи, Халқаро қизил хоч қўмитаси, БМТ, Халқаро миграция ташкилоти ва бошқа тузилмалар доирасида вазирлик томонидан 52 та ҳужжат лойиҳаси ўрганилди.\nРеспубликада, шунингдек, хорижда ўтказилган тадбирлар чоғида\n5 та халқаро шартнома ва 13 та халқаро ҳужжатнинг имзоланиши ушбу ишларнинг самараси бўлди. Бундан ташқари, 5 та норматив-ҳуқуқий ҳужжат лойиҳаси, Ўзбекистон Республикаси Президентининг\n8 та қарори ва фармойиши лойиҳаси, Вазирлар Маҳкамасининг халқаро шартномаларни денонсация қилиш ва тасдиқлаш тўғрисидаги\n33 та қарори ва фармойиши лойиҳаси, вазир ва вазирнинг биринчи ўринбосарининг халқаро ҳужжатларни эълон қилиш тўғрисидаги\n23 та кўрсатмаси тайёрланди.\n– Хорижий ҳамкасблар билан тажриба алмашиш, ички ишлар органлари ходимлари томонидан ижобий халқаро амалиётни ўрганиш ишлари қандай кечмоқда?\n– Шубҳасиз, ушбу жиҳат халқаро ҳамкорликни ривожлантириш бўйича вазирлик фаолиятидаги асосий йўналишлардан биридир. Мисол учун, ўтган йили ички ишлар органлари ходимлари Ҳамдўстлик мамлакатлари билан бир қаторда, Хитой, Туркия, Жанубий Корея, Франция, Германия, Италия, АҚШ, Венгрия, Испания, БАА, Япония, Австрия, Латвия, Бельгия, Болгария, Буюк Британия, Вьетнам, Ҳиндистон, Эрон, Қатар, Литва, Малайзия, Польша, Саудия Арабистони, Словения, Таиланд, Швейцария, Нидерландия, Исроил, Афғонистон ва бошқа давлатларда бўлиб қайтишди.\nЖами 307 та хорижий сафар уюштирилиб, уларда 569 нафар ички ишлар органлари ходими иштирок этди. Айтганча, бу рақамлар\n2017 йил кўрсаткичидан икки баравар кўп. Шу билан бирга,\n2018 йилда вазирлик томонидан республикамиз ҳудудида 195 та тадбир, жумладан, расмий чет эл делегациялари ва халқаро ташкилотларнинг алоҳида вакиллари иштирокида\n137 та учрашув ўтказилди.\nВазирлик раҳбарияти, хизмат ва бўлинмалар раҳбарлари томонидан хорижий давлатларнинг Ўзбекистон Республикасидаги 7 нафар Фавқулодда ва мухтор элчиси, хорижий мамлакатларнинг дипломатик топшириқлар юклатилган ҳамда ҳуқуқни муҳофаза қилиш органлари вакилларидан ташкил топган 59 та делегацияси, турли халқаро ташкилотлар вакилларидан иборат 48 та делегация, шунингдек, чет эл давлат идоралари, ҳукумат компания ва ташкилотларининг\n23 та делегацияси қабул қилинди.\nМазкур учрашувлар чоғида ИИВ ва унинг таркибий бўлинмаларининг халқаро ташкилотлар ишидаги иштироки, уюшган жиноятчилик, терроризм, экстремизм, гиёҳвандлик воситаларининг ноқонуний айланишига қарши курашиш, жамоат хавфсизлигини таъминлаш, ахборот алмашинуви соҳасидаги кўп томонлама, икки томонлама ва минтақавий ҳамкорлик масалалари, шунингдек, Ўзбекистон Республикаси ички ишлар органлари фаолиятида инсон ҳуқуқларини таъминлашга оид масалалар кўриб чиқилди.\nБундан ташқари, халқаро ва минтақавий ташкилотларнинг бевосита кўмаги ва молиялаштириши остида 58 та тренинг ва семинар ўтказилди, уларда республиканинг 437 нафар ички ишлар органлари ходими қатнашди.\n– Дарҳақиқат, вазирлик томонидан хорижий давлатлар билан бу қадар кенг кўламли ҳамкорлик олиб борилаётгани эътиборга молик. Фурсатдан фойдаланиб, келгусидаги режалар ҳақида ҳам билишни истардик: жорий йилда фаолиятнинг қандай йўналиш ва соҳалари устувор бўлади?\n– Бу йил ҳамкорлик соҳаларини янада кенгайтирамиз, бу борада муайян режа тузилиб, истиқболдаги вазифалар белгиланган. Масалан, ҳуқуқни муҳофаза қилиш фаолиятининг турли йўналишлари бўйича тренинг, семинар ва маҳорат дарслари ўтказиш учун хорижий мутахассисларни мамлакатимизга таклиф этишга асосий эътибор қаратишни режалаштирдик. Миллий кадрларни тайёрлаш, қайта тайёрлаш ва малакасини ошириш соҳасида Ўзбекистон Республикаси ИИВ Академияси ва Ёнғин хавфсизлиги институтида хорижий мутахассислар иштирокида тадбирлар ташкил этиш бўйича жадал ишлар олиб борилмоқда.\nХалқаро ҳуқуқий ҳамкорлик доирасида Озарбойжон, Қозоғистон, Россия, БАА, АҚШ каби давлатлар билан ноқонуний миграцияга қарши курашишга оид ҳамкорлик тўғрисидаги битимларни имзолаш, бу соҳада Халқаро миграция ташкилоти билан ҳамкорлик алоқаларини йўлга қўйиш режалаштирилган.\nГиёҳвандлик воситаларининг ноқонуний айланишига қарши курашиш ҳар доимгидек долзарблик касб этмоқда. Бу борада Афғонистон, Эрон, Покистон билан битимлар имзолаш, шунингдек, ушбу соҳада БМТнинг Наркотиклар ва жиноятчиликка қарши курашиш бошқармаси билан ҳамкорликни давом эттириш режага киритилган. Беларусь, Жанубий Корея ва Франция билан эксперт-криминалистика йўналиши бўйича ҳамкорлик янада фаол ривожлантирилади.\nТабиийки, ушбу суҳбат орқали жорий йилда халқаро ҳамкорликни ривожлантириш бўйича режалаштирган барча ишларимизни қамраб олиш қийин, аммо шу ўринда республикамиз ҳудудида ўтказилиши мўлжалланаётган ўта муҳим тадбир ҳақида тўхталиб ўтмоқчиман. Бу МДҲга аъзо давлатлар Ички ишлар вазирлари кенгаши йиғилишидир. Унда Ҳамдўстлик давлатлари Ички ишлар вазирликлари ва полиция раҳбарлари, шунингдек, МДҲ Ижроия қўмитаси, МДҲ Аксилтеррор маркази каби халқаро ташкилотлар раҳбарлари, Жиноят қидирув полицияси халқаро ташкилоти (Интерпол) Бош котиби ва бошқаларнинг иштироки кутилмоқда.\nУшбу тадбирларни амалга ошириш учун катта тайёргарлик кўрилмоқда. Бунда Ички ишлар вазирлигининг деярли барча бўлинмалари жалб этилади.\nШунингдек, бу йили республикада МДҲга аъзо давлатлар ички ишлар органларининг кадрлар бўлинмалари, пенитенциар муассасалар, пойтахт ички ишлар органларининг бўлинмалари бошлиқлари мажлиси каби кўп томонлама йиғилишларни ўтказиш бўйича таклифлар кўриб чиқилади.\n– Мароқли суҳбат учун ташаккур. Ўз ўрнида, сиз ва бутун ИИВ ХҲБ жамоасига халқаро ҳамкорликни ривожлантириш соҳасидаги муҳим ва масъулиятли ишларингизда омад тилаб қоламиз.


Наманганда пулларни талон-тарож қилган банкир қўлга олинди » Новости Узбекистана сегодня: nuz.uz\nНовости Узбекистана → Чойхона → Наманганда пулларни талон-тарож қилган банкир қўлга олинди\n28-10-2019 12:56 0 577 Рейтинг0 Чоп этиш\nНаманганннинг Тўрақўрғон туманида АТБ "Агробанк" Тўрақўрғон тумани филиали бўлим бошлиғи 1990 йилда туғилган Н.Э. "Тўрақўрғон А.Т." МЧЖ раҳбари 1981 йилда туғилган Ғ.Т. билан тил бириктириб пулларни талон-тарож қилганликлари аниқланди. Бу хақида everyday.uz нашри хабар ёзмоқди.\nМаълум бўлишича улар 4 нафар фуқароларнинг номларига жами 99,2 млн. сўм кредит пул маблағларини иссиқхона қуриш мақсадида олиб, талон-тарож қилган.\nҲозирда ушбу ҳолат юзасидан ЖКнинг 167-моддаси 2-қисми "б, в" бандлари билан жиноят иши қўзғатилган.


ОАВ: Лаҳордаги хунрезликлардан сўнг, 5 мингдан ортиқ киши қўлга олинган\n17:53 / 29.03.2016\nПокистон ҳукумати Лаҳор шаҳрида содир этилган мудҳиш террорчилик актидан сўнг экстремистларга қарши ўтказган амалиёти чоғида 5 мингдан ортиқ гумонланувчини қўлга олди. Панжоб вилояти маъмурияти вакили шу ҳақда Reuters агентлигига маълум қилган.\nЭслатиб ўтамиз, 2016 йил 27 март куни Лаҳор кўнгилочар боғининг болалар бўлимида худкуш террорчи ўзини портлатиб юборган эди. Бунинг оқибатида 70дан ортиқ инсон ҳаётдан кўз юмган, 300 нафардан ортиқ одам турли даражада тан жароҳати олганди.\nҚўпорувчилик ҳаракати учун жавобгарликни Покистон толибларининг "Таҳриқи толибон” ҳаракати қошидаги "Жамаат ул-Аҳрор" экстремистик гуруҳи ўз зиммасига олган.


“Блокчейн технологиялари” мавзусидаги давра суҳбати – Ўзбекистон Республикаси Президенти ҳузуридаги Давлат бошқаруви академияси\nЎзбекистон Республикаси Президенти ҳузуридаги Давлат бошқаруви академияси > Янгиликлар > “Блокчейн технологиялари” мавзусидаги давра суҳбати\n06.03.2019 06.03.2019 Academy\n2019 йилнинг 5 март куни “Блокчейн технологиялари” мавзусида Ўзбекистон Республикаси Президенти ҳузуридаги Давлат бошқаруви Академиясида тингловчилар, “Компьютер технонологиялари маркази” ходимлари, профессор-ўқитувчилар, Қуролли кучлар академияси ходимлари ва “Ransif Group” МЧЖ директори иштирокида давра суҳбати ўтказилди.\nДавра суҳбатида “Ransif Group” МЧЖ директори Насирбеков Санжарбек Блокчейн Технологиялари бўйича маълмот бериб ўтди. Шунингдек, бу борада хорижий давлатлар тажрибаси бўича маълумотлар билан ўртоқлашди. Давра суҳбати қизғи муҳокама тарзида ўтиб, кафедра профессор-ўқитувчилари ҳам ўз фикр мулоҳазаларини билдириб ўтдилар.\nАкадемия тингловчилари ҳам бу борада ўзларининг қизмқтирган саволларини бериб, керакли жавобларга эга бўли.\nДавра суҳбати қизғин муҳокамаларга бой тарзда ўтди. Академия тингловчилари бу борада юртимизда айнан ўз соҳасини усталари билан бундай давра суҳбатларини ўтказиш бўлажак раҳбар ходимлар учун муҳимлигини таъкидлаб ўтдилар.\n“Ransif Group” МЧЖ директори Насирбеков Санжарбекга давра суҳбатини ўтказишда фаол иштирок этганлиги учун ўз миннатдорчилигимизни билдирамиз.\nАкадемияда Наврўз сайли


Меколь – Meducate.uz – Дорилар ҳақида маълумотлар ўзбек тилида\nHome Йўриқномалар Меколь\nМЕКОЛЬ дори воситасини қўллашдан аввал Сиз шифокор билан маслаҳатлашишингиз лозим.\nУшбу дори воситасини қўллашни бошлашдан аввал илова-варақани эътибор билан ўқинг, чунки у ўзида муҳим бўлган маълумотларни сақлайди.\nОптимал натижаларга эришиш учун, дори воситасини илова–варақада келтирилган барча тавсияларга қаътий риоя қилиб қўллаш лозим.\nУшбу илова-варақани сақлаб қўйинг. Эҳтимол, Сизга уни яна ўқиб чиқиш учун зарур бўлиши мумкин.\nАгар сизда саволлар пайдо бўлса, шифокорга мурожат қилинг.\nАгар Сизнинг ҳолатингиз ёмонлашса ёки даволаш муолажасидан сўнг яхшиланиш кузатилмаса, шифокорга мурожат қилинг.\nУшбу дори воситаси фақат Сиз учун ёзилган. Уни бошқа шахсларга берманг. Хаттоки уларниниг касаллик симптомлари Сизники билан мос келса ҳам, бу уларга жиддий зарар етказиши мумкин.\nПрепаратнинг савдо номи: Меколь\n40 г суртма қуйидагиларни сақлайди:\nфаол модда: хлорамфеникол – 0,30 г, метилурацил – 1,60 г;\nёрдамчи моддалар: макрогол 1500, макрогол 400.\nТаърифи: оқ ёки оқ сарғиш тусли рангли суртма.\nФармакотерапевтик гуруҳи: тери касалликларини даволаш учун бошқа дори воситалари антибиотик билан мажмуада.\nАТХ коди: D06С.\nЖароҳатланиш жараёнининг биринчи (йирингли-некротик) босқичдаги (шу жумладан аралаш микрофлора билан инфекцияланган) йирингли яраларида қўлланилади.\nДори воситаси катталарга ва 3 ёшдан ошган болаларга сиртга қўллаш учун мўлжалланган.\nСуртмани жароҳатни тўлдириш учун даражада стерилланган салфеткага шимдирилади.\nСуртмани йирингли бўшлиққа катетер (дренаж трубка)орқали шприц ёрдамида юбориш мумкин. Бундай ҳолларда суртмани 35-36оС гача иситиш керак. Боғламларни ҳар куни, яра йирингли-некротик массадан бутунлай тозалангунгача ва яра грануляцияси пайдо бўлгунгача алмаштирилади. Катта юзали жароҳатларда суртманинг суткалик дозаси хлорамфеникол (левомецитин) га нисбатан ҳисобланганда 3 г дан ошмаслиги керак.\nСуртма жароҳатнинг биринчи кунидан бошлаб 4 кун давомида қўлланилади. Мекольни узоқ вақт қўллаш тавсия қилинмайди, сабаби жароҳатланмаган ҳужайраларда осмотик шок кузатилиши мумкин. Даволашнинг 5-7 суткаларида суртмани бошқа, жароҳатланган тўқималарни тикловчи препаратлар билан алмаштириш тавсия этилади.\nМаҳаллий реакциялар: қитиқловчи таъсир, контакт дерматит.\nҚон яратиш тизими томонидан: тромбоцитопения, лейкопения, агранулоцитоз, ретикулоцитопения, апластик анемия.\nОвқат ҳазм қилиш тизими томонидан: кўнгил айниши, қусиш, диарея, метеоризм.\nМНТ ва периферик нерв тизими томонидан: периферик неврит, бош оғриғи.\nАллергик реакциялар: тери тошмаси, эшакеми, қичишиш, ачишиш ҳисси, ангионевротик шиш.\nНожўя самаралар пайдо бўлса, бу ҳақда даволовчи шифокорга хабар беринг. Бу барча ножўя самараларга, шу жумладан ушбу илова-варақада келтирилмаганларга ҳам тааллуқли.\nПрепарат компонентларига юқори сезувчанлик, псориаз, экзема, терининг замбуруғли касалликлари, терининг хавфли ўсмалари ва терининг метастатик трофик жароҳати, 3 ёшгача бўлган болаларда қўллаш мумкин эмас.\nАгар Сиз ҳозирги вақтда ёки аввал бошқа дори воситасини қабул қилган бўлсангиз, бу ҳақида даволовчи шифокорга хабар беринг.\nҚон яратишни сусайтирадиган препаратлар (сульфаниламидлар, цитостатиклар, пиразолин ҳосилалари) билан биргаликда қўллаш тавсия қилинмайди.\nПрепарат барбитуратлар, алкоголь билан мутаносиб эмас.\nСиртга қўллаш учун антибактериал воситаларни қўллаш, ушбу препаратни сиртга ёки тизимли таъсирли дори шаклидаги ҳолидаги кейинчалик қўллаш юқори сезувчанлик реакцияларини ривожланиши билан кечувчи терининг сенсибилизациясига олиб келиши мумкин.\nЙиринг ёки некротик массалар мавжуд бўлса препаратни антибактериал таъсири сақланади.\nСуртмани кўзнинг шиллиқ қаватига тушишига йўл қўймаслик лозим.\nПрепарат узоқ муддат қўлланганида (1 ойдан ортиқ) қоннинг периферик манзараси ҳолатини назоратини амалга ошириш зарур.\nҲомиладорлик вақти ва лактация даврида қўлланилиши.\nАгар Сиз ҳомиладор бўлсангиз ёки эмизаётган бўлсангиз, агар Сиз ҳомиладорликка гумон қилаётган бўлсангиз ёки ҳомиладорликни бошланиш эҳтимолини ўзингизда сезсангиз, бу ҳақида ўзингизнинг шифокорингизга мурожаат қилинг.\nҲомиладорлик ва эмизиш вақтида препаратни қўллаш мумкин эмас.\nАвтотранспорт ва потенциал хавфли механизмларни бошқариш қобилиятига таъсири.\nУзоқ муддат (5-7 кундан кўп) сиртга қўлланганда кўпинча контакт сенсибилизацияга олиб келади, бу келажакда дори воситасини сиртга ёки тизимли таъсир қилувчи кўринишида қўлланилганда юқори сезгирликдаги реакцияларни ривожланиши билан кечади. Даволаш симптоматик.\n40 г дан тубаларда №1 ўрамда.\n20°С дан юқори бўлмаган ҳароратда.


Суперлига: 18-тур лауреатлари аниқланди ФОТО / CHAMPIONAT.asia\n12:11"Насаф" - "Локомотив" 0:1. Гол ва хавфли вазиятларни томоша қилинг 0 12:03"Манчестер Сити" Белгия терма жамоаси футболчисини сотиб олмоқчи 1 11:56Olamsport: Исроил Мадримовнинг жанг санаси маълум, бугун 8 боксчимиз финалда жанг қилади 0 11:49Ўзбекистон Лига кубоги. 1-турнинг бошланиш вақтлари 5 11:44Эктор Купер миллий терма жамоага жалб қилинган футболчилар рўйхатини эълон қилди. Таркибда янги номлар бор 92 11:35Спортчилар ижтимоий тармоқларда 0 11:32Отабек Шукуров ва "Шаржа" чемпионликни қандай нишонлади? 3 11:10Роналду сўнгги 12 йилда биринчи марта мавсум тўпурарлари учлигига кирмади 9 11:06"Металлург" - "Бунёдкор" учрашувидан ГАЛЕРЕЯ 4 11:03Карикатура: "Қизил қуш" ва "кўршапалак" "Барса"ни треблдан маҳрум қилди 7 10:48"Пахтакор" - АГМК 4:1. Барча голларни томоша қилинг 4 10:45"Ливерпуль" Салоҳга жароҳат етказган Рамосни сотиб олмоқчи эмас 14 10:21Диёр Имомхўжаев "Навбаҳор" ўйинлари нега ТВда қўйилмаётгани ҳақида маълумот берди 59 10:16Сурат биздан, изоҳ сиздан! 27 10:11Ўзбекистон олимпия терма жамоаси Тошкентда йиғинга киришди 28\nСуперлига: 18-тур лауреатлари аниқланди ФОТО\nАнъанамизга мувофиқ Суперлига 18-турининг энг яхшиларини эълон қиламиз.\nТур ўйини - "Бунёдкор" - "Навбаҳор"\nСуперлиганинг 18-туридан ўрин олган марказий баҳс Тошкентда бўлиб ўтди.\n"Навбаҳор"ни қабул қилган "Бунёдкор" мазкур баҳсда иродали ғалабани тантана қилди. Ўйин муросасиз ва кескин курашларга бой тарзда кечди. Беллашувни "Навбаҳор" анча фаол бошлаган бўлса, "Бунёдкор" иккинчи бўлимда ўйин тизгинини ўз қўлига олишга эришди. Стадионга ташриф буюрган ишқибозлар эса баҳс янада безаб беришди.\nЎйинда дастлаб меҳмонлар ҳисобни очишди. Азиз Турғунбоевни тўп узатмасидан сўнг жарима майдончаси бўш қолдирилган Рўзимбой Аҳмедов гол уришни уддасидан чиқди. Аммо "Бунёдкор" тезда жавоб тўпини киритишга муваффақ бўлди. Дилшод Аҳмадалиевнинг узоқдан йўллаган зарбаси кичик рикошет орқали Акбар Тўраев қўриқлаётган дарвозадан ўрин олди. Танаффусдан сўнг эса Жавлон Иброҳимов Райевацни дарвозабон билан яккама-якка вазиятга чиқарди ва "қалдирғочлар" ҳужумчиси жамоасига ғалаба келтирган гол муаллифига айланди.\nТур мухлислари - Наманганлик ишқибозлар\nСуперлига учрашувларида фақатгина "Навбаҳор" мухлислари бошқалардан ажралиб туришибди ва доимий фаоллик билан ўз суюклиларини ҳеч қаерда ёлғизлатиб қўйишмаяпти. Наманганлик мухлислар жамоани хоҳ уйда, хоҳ сафарда бўлсин жуда чиройли тарзда қўллаб-қувватлашмоқда. Кечаги Тошкентдаги баҳсда ҳам "Навбаҳор" мухлислари гуруҳи иккита секторни бир хил рангга бурканган ҳолда тўлдириб ўтиришди ва мухлислик қилиш бўйича ўзига хос "мастер-класс" кўрсатишди. Шу боисдан ҳам бу гал ҳам яна ўша содиқ мухлислар, яъни "Навбаҳор" ишқибозлари тур мухлислари дея эътироф этилди.\nТур ҳаками - Зокир Қодиров\n"Насаф" - "Қўқон-1912" учрашувини бошқариб борган Зокир Қодиров бригадаси ўйинни яхши ўтказди. Қодиров учрашувни ҳеч қандай қўпол хатоларсиз бошқарди. Асабий ва ҳар иккала жамоа учун муҳим аҳамият касб этган беллашувда ҳакам иши яхши баҳоланди. Шу боисдан Зокир Қодиров Суперлиганинг 18-турида ишлаган ҳакамлар ичидан энг яхшиси деб топилди.\nТур матбуот хизмати - "Сўғдиёна"\nМазкур турда Жиззахнинг "Сўғдиёна" клуби матбуот хизмати анча кучли иштиёқ билан ишлади. Суперлиганинг 18-тур доирасидаги "Локомотив"га қарши ўйин олдидан ва учрашувдан кейинги жараёнларни оператив ҳамда яхши савияда ёритишни уддасидан чиқди. Клуб матбуот хизмати профессионал ишлашга, ишга ёндошувни ўзгартиришга ҳаракат қилаётгани кўзга ташлангани учун ҳам бу гал "Сўғдиёна" матбуот хизмати эътироф этишга лойиқ.\nТур иқтибоси: "Бундай об-ҳаво шароитида нафақат футбол ўйнаш, балки кўчада юриш ҳам қийин. Мутахассислар хатто кўчага чиқмасликка ҳам чақиришяпти"\n"Бунёдкор" бош мураббийи Миржалол Қосимов "Навбаҳор"га қарши ўйиндан кейин нега Суперлигада ўйин сифатига путур етаётганини қуйидагича изоҳлади.\n"Устига-устак куннинг жуда ҳам иссиқ бўлаётгани ҳам ўз таъсирини ўтказмай қолмаяпти. Бундай об-ҳаво шароитида нафақат футбол ўйнаш, балки кўчада юриш ҳам қийин. Мутахассислар хатто кўчага чиқмасликка ҳам чақиришяпти. Ўзи одатда июль ойида давралар оралиғидаги танаффус бўларди. ЖЧ-2018 сабаб бу танаффус июнь ойига тўғри келди", - деди Миржалол Қосимов.\nТур голи - Бобир Абдихолиқов\n"Насаф" ҳужумчиси Бобир Абдихолиқовнинг "Қўқон-1912" дарвозасига киритган ажойиб тўпи турнинг энг чиройли голи дея эътироф этилди. Сайдулло Раҳматовни тўпни қабул қилиб олган Бобир Абдихолиқов чиройли дриблинглари билан рақиб ҳимоячиларини алдаб ўтиб, тўпни дарвозанинг узоқ бурчачига жойлаб қўйди.\n"Сўғдиёна" дарвозабони Милан Митрович бу турда энг яхши дарвозабон деб топилди.\nМазкур турда дарвозабонларга кўп иш ҳам топилмади. Жамоаларнинг аксарият ҳужумлари тўғри зарбага қадар етиб бормагани туфайли дарвозабонларга ўзларини кўрсатиш учун имконият бўлмади. Жиззахда амалдаги чемпион "Локомотив" бу турда рақиб дарвозаси томон йўл топа олмади. "Сўғдиёна" дарвозабони бир вазиятда жамоасини муқаррар голдан қутқариб қолувчи сейвни амалга оширгани учун тур дарвозабони дея Милан Митрович эътироф этилди.\nТур мураббийи - Миржалол Қосимов\n"Бунёдкор" мазкур турда ўз уйида чемпионлик учун курашаётган "Навбаҳор"ни қабул қилди. Олти очколик ўйинга айланган мазкур баҳсда "Бунёдкор" мағлубиятни ғалабага айлантира олишни уддалади. Юқори аҳамиятга эга ва марказий ўйин статусидаги баҳсда ғалаба қозонган жамоа устози Миржалол Қосимов ҳақли равишда турнинг энг яхши мураббийи дея эътироф этилди.\nТур футболчиси - Йован Жокич\nАГМКнинг таянч ярим ҳимоячиси "Бухоро"га қарши кечган баҳсда тўлиқ ўзини кўрсатди ва учрашувни жуда яхши савияда ўтказди. АГМК Бахтиёр Ашурматов бошчилигидаги ўзининг илк ғалабасини айнан Жокичнинг киритган голлари эвазига қўлга киритди. Жокич дастлабки голини пенальтидан, иккинчи тўпини эса ўйиндан урди. Шунингдек, Жокич учрашув давомида хет-трик қайд этиши ҳам мумкин эди. Гарчи таянч ярим ҳимоячи бўлишига қарамасдан, Жокич мазкур учрашувда ўз ишини ошиғи билан бажарди ва тур футболчисига айланди.\nСуперлига, 18-тур рамзий терма жамоаси (4-4-2):\nҲимоячилар: Азамат Исроилов (АГМК), Ғолиб Ғайбуллаев ("Насаф"), Сардор Қулматов ("Сўғдиёна"), Акром Комилов ("Бунёдкор")\nЯрим ҳимоячилар: Йован Жокич (АГМК), Жавлон Иброҳимов ("Бунёдкор"), Артур Геворкян ("Қизилқум"), Жасур Ҳасанов (АГМК)\nҲужумчилар: Исмаэль Гонсалвеш ("Пахтакор"), Бобир Абдихолиқов ("Насаф")\n1. Марат Бикмаев ("Локомотив") - 9 (3 пенальти)\n1. Тиаго Безерра ("Пахтакор) - 9\n1. Исмоил Гонсалвеш ("Пахтакор") - 9 (6 пенальти)\n2.Азизбек Турғунбоев ("Навбаҳор") - 5\n5.Дилшод Раҳматуллаев ("Пахтакор") - 2\n6.Элгужа Григалашвили ("Қизилқум") - 1\n6.Жавлон Иброҳимов ("Бунёдкор") - 1\n6.Сайдулло Раҳматов ("Насаф") - 1\n6.Жасур Яхшибоев ("Пахтакор") - 1\n6.Азамат Исроилов (АГМК) - 1\nСуперлига: "Насаф" ўз уйида "Локомотив" томонидан мағлуб этилди 115\n"Насаф" - "Локомотив": Ишқибозга айланган Кенжабоев, афсонавий Темиров ёхуд жамоалар стадионга етиб келишди 31


Жиззах вилоятида аэропорт ташкил этилиши мумкин » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззах вилоятида аэропорт ташкил этилиши мумкин\n«Сармоядорларнинг кўпчилиги қурилиш материалларини ишлаб чиқаришга қизиқади. Ҳудуд Самарқанд вилоятига яқин, бир тарафдан Тошкент шаҳрига ҳам етиб олиш мумкин. Бироқ, бизнес ривожланиши билан саноат мақсадида фойдаланиш учун аэропорт хизмати заруриятга айланмоқда. Албатта, мутасаддилар бу масалани ўрганишмоқда», дейди у.\nМаълум қилинишича, Жиззах ҳудудида фаолият кўрсатган Олий ҳарбий авиация билим юрти жорий йилнинг 1 сентябридан бошлаб, Қарши шаҳрида иш бошлаши муносабати билан унинг фойдаланишида бўлган аэродром бўш қолмоқда. Раҳбарият мана шу имкониятдан оқилона фойдаланиш мақсадида, айнан шу ерда аэропорт хизматини ташкил этиши мумкин.\nЭслатиб ўтамиз, республиканинг барча маъмурий бирликлари, хусусан Қорақалпоғистон Республикасида ҳам аэропорт хизмати бўлиб, фақат Сирдарё ва Жиззах вилоятида бу ташкил этилмаганди. Бироқ, Жиззах вилояти Фориш туманида фуқаро авиацияси линиясида ҳаво йўли мавжуд бўлган.


«Шереметьево» аэропортида бомба борлиги ҳақида ёлғон хабар берган ўзбекистонлик қўлга олинди\n17:47 / 16.06.2016\nРФ Тула шаҳри Привокзальный туман суди 2016 йил 15 июнь куни келиб чиқиши ўзбекистонлик Россия фуқароси Қувончбек Абдиназаровга нисбатан ҳукм чиқарди. У РФ Жиноят кодексининг 207 моддаси 1 банди (қасддан терроризм акти ҳақида ёлғон хабар бериш)да кўрсатилган жиноятни содир этганликда айбдор, деб топилган.\nСуд томонидан аниқланишича, 2016 йил 21 март куни рафиқасининг Ўзбекистондан Россияга келишини хоҳламаган Қувончбек, спиртли ичимликлар таъсири остида, мобиль телефонидан «112 хизмати»га қўнғироқ қилиб, «Шереметьево» аэропортида бомбалар билан террорчилар борлигини ва бу ҳолат хотинининг ҳаётига таҳдид солаётганини айтган.\nМазкур ёлғон хабар сабаб кўрилган чоралар натижасида, аэропортда ҳеч қандай бомба ёки террорчилар йўқлиги аниқланган.\nСуд маҳкамаси Абдиназаров қарамоғида ёш бола борлиги, унинг муқаддам судланмагани Россия ҳудудида рўйхатдан ўтгани ҳамда ижобий тавсифномага эга бўлганини инобатга олиб, унга 300 соатлик мажбурий меҳнат жазосини тайинлаган.\nБош прокуратура ишга таклиф қилади\nРавшан Ҳайдаров Жанубий Кореяга қарши учрашувдаги ғалаба сабабларини айтди


Ҳиндустон билан Марказий Осиë ўртасидаги ҳарбий алоқалар\n30 июн 2022, Тошкент вақти: 14:45\nҲиндистон Марказий Осиë республикалари билан ўз муносабатларини ревожлантирмоқда. Минтақада ўз манфаатларини кўзлаëтган Ҳиндистон учун юқори даражали бир қатор ташрифлар ҳам фойдадан холи бўлмади. Шундай ташрифлардан бири Янги Деҳлида шу ойнинг бошларида Ўзбекистон Ташқи ишлар вазири Абдулазиз Комилов томонидан амалга ошди.\nҲозир Ҳиндистон Марказий Осиë давлатлари¸ айниқса Тожикистон билан мустаҳкам ҳарбий алоқалар ўрнатишда аниқ қадамлар ташламоқда. Унинг Афғонистонга қайта қуриш ва инсонпарварлик ëрдамларини ташувчи учқичлари аллақачон Тожикистон ҳаво базасидан фойдалана бошлаган.\nТожикистон Мудофаа вазирлиги матбуот вакили Заробиддин Сирожовга кўра¸ яқинда Ҳиндистон ҳарбий амалдорлари Душанбега келиб¸ қўшма ҳарбий машқлар масаласини муҳокама этадилар ва машқлар учун муайян вақт белгилайдилар. Ҳиндистон Мудофаа вазирлиги расмийларидан бирининг айтишича¸ мазкур ҳарбий машқлар шу йилнинг ичида амалга ошиши мумкин.\nУуруш ва Тинчликни ëритиш институти Янги Деҳлидаги ваколатхонаси директори ПР Чарининг сўзига кўра¸ Ҳиндистоннинг ушбу қўшма ҳарбий машқлардан мақсади Марказий Осиë республикалари билан ҳарбий ҳамкорликни йўлга қўйишдан иборат: "Менинг фикримча¸ бу ерда янги геосиëсий ўйин бормоқда ва у ҳозир Марказий Осиëда бошланмоқда. Менимча¸ бу минтақада Америка Қўшма Штатлари¸ Россия ва Хитой ўртасида қандайдир мусобақа бораëтганга ўхшайди. Гарчанд¸ Ҳиндистон ушбу гуруҳ таркибида бўлмаса ҳам минтақада ҳозир-нозир бўлиб туришни истайди".\nКузатувчиларнинг фикрича¸ Янги Деҳли Марказий Осиëда ҳарбий мусобақа бошлашга бир оз кечикканга ўхшайди. Чунки¸ 1993 йили Россия билан Тожикистон ўртасида дўстлик шартномаси имзоланди. Шартномага кўра¸ Россиянинг чегара қўшинлари Тожикистон чегараларини ҳимоя қиладиган бўлди. Шу мақсадда Россиянинг 201 моторлаштирилган ўқчи дивизиясининг 15 минг аскари пойтахт Душанбе ташқарисига келиб жойлашди.\nШунингдек¸ ўтган йилнинг охирларида Россиянинг ҳаво кучлари коллектив хавфсизлик шартномаси бўйича Қирғизистоннинг Кант ҳаво базасига жойлаштирилди.\nЎтган йилнинг октябр ойида эса¸ Хитой билан Қирғизистон терроризмга қарши қўшма ҳарбий машқлар ўтказишди.\nАҚШ эса¸ Афғонистан масаласига аралашганидан буëн ўзининг ҳарбий кучларини Ўзбекистон ва Қирғизистонга олиб келган.\nЧарининг қўшимча қилишича¸ Ҳиндистоннинг Тожикистон билан ҳарбий ҳамкорлиги асосан ҳарбий таълим ва ҳарбий машқ соҳасида бўлади. Ҳар ҳолда Янги Деҳли Марказий Осиë давлатларини ҳарбий соҳада Москва ва Вашингтон каби таъминлайолмаслиги мумкин.\nМосквадаги сиëсий тадқиқотлар маркази ходими Вадим Козлиннинг айтишича¸ Ҳиндистоннинг Марказий Осиëда ҳарбий машқлар ўтказиши яъни минтақадаги геосиëсий ўйинга қўшилиши бу ердаги чигаллаштириб юбориши мумкин. "Биз дунëда блоклар ва иттифоқларнинг қайта ташкил этиш сиëсатига гувоҳ бўлишимиз мумкин. Масалан¸ Шанхай ташкилотига ўхшаган янги мудофаа тизимининг ташкил этилиши фикримиз исботи бўлиши мумкин. Бу иттифоқ таркибига Россия¸ Хитой¸ Қирғизистон¸ Тожикистон¸ Қозоғистон ва Ўзбекистон киради. Ҳиндистон ва Покистон ҳам ушбу ташкилотга аъзо бўлиш истаги борлигини билдирдилар. Бу масала ҳозиги кунда Ҳиндистон раҳбарлари учун энг муҳим масала ҳисобланаëтганга ўхшайди".\nМосквадаги бошқа бир марказ – Постсовет тадқиқотлар маркази ходими Артем Малгиннинг таъкидлашича¸ Ҳиндистон билан Тожикистон ўртасида ҳар қандай ҳарбий ҳамкорлик қилишга бир оз бўлсада асос бор. Чунки¸ Тожикистон билан Афғонистон ўртасидаги чегара 1300 километрдан иборат. Бу эса¸ минтақа учун ҳам¸ Россия учун ҳам барқарорсизлик манбаи ҳисобланади. Шунга қарамай¸ минтақада Ҳиндистонсиз ҳам етарли томонлар борлигига ишора қилади у: "Менимча¸ у ерда минтақага мансуб бўлмаган икки ўйинчи борлигининг ўзи етарли. Демоқчиманки¸ Россиянинг Тожикистондаги 201 дивизияси ҳамда Америка кучлари. Агарда улар истаса¸ ўзларининг минтақадаги кучлари билан Тожикистон ишларига у ëки бу шаклда аралашиб биладилар. Ҳиндистоннинг¸ ўзидан анча узоқда бўлган бу минтақада ҳазирча қиладиган иши йўқ".


Амирқул Пўлкан: ”Булоқ” шеърлар тўплами – МУНОСАБАТ\nАмирқул Пўлкан: ”Булоқ” шеърлар тўплами\nPosted on maj 5, 2013 by admin under Эрта сўнган юлдузлар\nАмирқул Пўлканнинг иккинчи китоби – ”Булоқ” шеърлар тўплами – 1979 йилда нашр этилган бўлиб, унда шоирнинг ёшлик чоғларида битган сара шеърлари киритилган.\nЎзбекистон халқ ёзувчиси Мирмуҳсин домла китобга шундай сўз боши ёзиб қолдирган эдилар: ”Амирқул Пўлканов адабиётга дадил кириб келаётган истеъдодли ёшлардан бири. Унинг шеърлари халқ оғзаки ижодига хос рангин оҳангларга бойлиги, самимийлиги ва ўзига хослиги билан ажралиб туради. У лирик шеърларида ҳам, ижтимоий мавзуларда ёзилган руҳидаги шеърларида ҳам ҳаётни бутун зиддиятлари билан тасвирлашга инсон руҳий кечинмаларини ёрқин бўёқларда акс эттиришга интилади. Шоир бўлиш Амирқулга бобомерос.У бобосининг изидан бориб, бугунги кунда халққа манзур бўларли шеърлар ёзаяпти. Мен унга шеъриятнинг серташвиш, сермашаққат донғил йўлида ижодий камолот тилайман”.\nАйни ижодий камолотга эришган пайти – 34 ёшида ҳаётдан эрта кетган Амирқул Пўлканнинг ”Хотира уйғонса гўзалдир” деган гўзал сатрлари бор. Шоирнинг хотираси ҳамиша барҳаёт. Амирқул Пўлкан бугун ҳам ўз шеърларида яшамоқда.\nБулоққа бир умр қуримоқ ётдир;\nУ йиллаб курашиб тошларни ёрган.\nУнинг ҳар қатраси – обиҳаётдир,\nУнинг ҳар томчиси – туганмас армон.\nГоҳ тунлари ўйсиз ўтмайди,\nГоҳ қалбингга етмайди кучинг.\nЖасоратинг ўзи етмайди,\nСеваман, деб айтмоқлик учун.\n(Отам Умарқул Пўлкан ўғлига бағишлайман)\nЎн олти ёшида жангчи эди у,\nВатанидан ёвларни қувди изма-из.\nНеча бор қузғундек чанг солди қайғу,\nНеча бор ўлимга келди юзма-юз.\nЛекин у қочмади жангоҳни ташлаб,\nҚўрқувдан қалтираб чекмади фарёд.\nҲолбуки ўша пайт ёвузлик яшнаб,\nМилтиқнинг учида турарди ҳаёт.\nУ баттол қисматга бош эгмади йўқ,\nВа нажот ахтариб чопмади гирён.\nУ бир қалқон эди – ўтмас эди ўқ,\nУ бир қоя эди – бўлмасди вайрон!\nСувга чўкмади у, ўтда куймади,\nТомчидек тупроққа кетмади сингиб.\nУни тарк этмади бахти, омади,\nМузаффар қайтди у ёвларни енгиб.\nЭнг бахтли кунларга етди ниҳоят,\nОналар гул сочди жангчи пойига.\nУ бугун умридан хурсанддир ғоят\nВа лекин кўнгли ҳеч тушмас жойига.\nСиниққан чеҳрада ажинлар қат-қат,\nҚалбига сиғмайди қувлик, ёмонлик.\nТинчлик бўлса дейди дунёда фақат,\nЭнг севган сўзи ҳам фақат омонлик.\nОсойиш тилайди башарга ҳар кун,\nЖангчининг қалбида эзгу бир ғоя…\nУ ҳамон фидодир она-юрт учун,\nУ ҳамон юртини қилар ҳимоя!\nҚиш куни булбулни соғиндим жуда,\nКўзимни тўрт қилди сайроқи қумри.\nАслида баҳорни қўмсаш беҳуда,\nЗероки уч ойдир қишнинг ҳам умри.\nБиламан, шу фасл ўтмасдан қолмас,\nШу ёлғиз бир умид кўнглимга қанот.\nЛекин у қалбимга таскин беролмас,\nБахш эта олмайди менга ҳаловат!..\nДунёда баҳордан сулувроқ не бор!\nУ менга сўзлагай эзгу чўпчаклар…\nДўстларим, ҳадемай келади баҳор,\nДоим қор остида ётмас чечаклар!\nЎтди йиллар, ўтди аср,\nЎтди қанча замонлар-ей.\nЯхшиларга кун бермади,\nОғу берди ёмонлар-ей!\nБуюлик ҳам айб экан-да!\nНасибаси дор бўлди-ей.\nКўк йиғлади, ер йиғлади,\nОдам қуртдек хор бўлди-ей.\nЕр – бойники, сув – хонники,\nПодшоники – ҳаволар-ей.\nҒарибники бўлмиш фақат\nМунгли мунгли наволар-ей.\nШоирга кун йўқ эди,\nТилсиз эди зўр тоғлар-ей.\nБулбулники эди саҳро,\nҚузғунники – гулбоғлар-ей…\nУ даврлар ўтди энди,\nЎтди ўшал замонлар-ей.\nЕр – бизники, сув – бизники,\nХору хасдир ёмонлар-ей.\nТоле қуши қўнди бошга,\nЖондай ширин бу дамлар-ей.\nБир-бирига меҳр берар,\nБахт улашар одамлар-ей.\nҒўза унди илк бор қўриқда,\nЧаппар урар чексиз далалар…\nЛойқа сувга тўлган ариқда\nЧўмилмоқда бир тўп болалар.\nЧумчуқлар ҳам тол кавагида\nСукунатга бермишлар навбат.\nИкки бобой дарахт тагида\nКўк чой ичиб қилмоқда суҳбат…\nБири дейди: – Бунча кун иссиқ?\nБири кулиб қўяр мулойим.\n– Бўлмасин-да, тилимиз қисиқ,\nПланимиз тўлсин, илойим!\nБири манглай терини елпиб,\nБелбоғини қўяркан ёнга,\nҚалб ташвиши юзига тепиб,\nҚараб қолар дала томонга:\n– Кўрдингми, Хол… фақат ғўза деб,\nҚармабмиз бу йил полизга.\nОфтоб урган қовунларни еб,\nБиров раҳмат дермикин бизга?!\nКулиб қўяр ошнаси, лекин\nБир дамгина қолар ўйланиб.\nЧойдан босиб ҳўпларкан, секин\nЎз-ўзича қўяр сўйланиб:\nҚовунсиз ҳам яшамоқ мумкин,\nПахтанинг- чи, йўриғи бошқа!\nАгар ғўза экмасам, бугун\nКирмас эдим балки юз ёшга!..\nБири асо оларкан қўлга,\nҚувончлари юзига тепиб,\nҚишлоқ томон тушарлар йўлга.\nГоҳо ўтган кетгандан сўйлаб,\nГоҳ сайр этиб орзу кўшкида,\nБири борар ғўзани ўйлаб,\nБири ёнар полиз ишқида…\nЮлдузларга тўлади само,\nЧайқалади шамолдан толлар.\n…Умр тилаб дунёга, аммо\nТуни билан ухлолмас чоллар.\nНеча бор заминни куйдирди оташ,\nНеча бор мозийнинг айланди чархи.\nВа лекин йўлидан тоймади қуёш,\nВа лекин тушмади ботирнинг нархи.\nҒанимлар юртимга қилдилар юриш,\nМуқаддас тупроқда тутдилар чодир.\nИнтиқом олмоққа чорлади уруш,\nЁвларга ўқ бўлиб санчилди ботир.\nБотирлар жон берди мардона туриб,\nТулпорлар қон кечиб чопдилар сарсон.\nЎқ еган бургутдек ногоҳ чарх уриб\nУларнинг кўксига йиқилди осмон…\nУлар ҳам ҳаётни севарди жондан,\nУлар ҳам яшарди толе ахтариб.\nБотирлар кўксидан сачраган қондан\nКўкдаги юлдузлар қолди қизариб.\nЭҳ, улар шароб ҳам ичмади қониб,\nУмр ҳам бермади жанги беомон.\nШоирлар қудратни куйлади ёниб,\nУларнинг шаънига битдилар достон.\nЗотан, мен улардан олгайман сабоқ,\nШул узоқ ўтмишга солгайман назар.\nБугун ҳам қайдадир писганча қўрқоқ,\nБотирнинг ортидан урмоқда ханжар.\nМен қандай чидайин бундай жафога,\nНе қилай гўдаклар қолсалар сағир!\nУмримни бергайман балки даъвога,\nМен ҳам ботирларга зурёдман, ахир…\nВа лекин бу билан ўзгармас тарих,\nТўкилиб битмагай киприкдаги гард.\nБари-бир уларни бўлмас қайтариб,\nЖазога мустаҳиқ бўлмагай номард.\nМайда гап қилсам гар кечиринг, бироқ,\nДўстларим, ботирлик эмасдир осон.\nКўз юмган ботирлар бугун ҳам уйғоқ,\nУларнинг кифтида турибди осмон.\nҲей, кўксини атайлаб тешиб,\nЮлдузларни қадаган Осмон,\nҲей, булутни бовлиқдай эшиб,\nШамолларни ҳайдаган Осмон,\nҲей, кўксимга ёғду тўлдириб,\nЮрагимда тонг отган Қуёш,\nҲей, барчага оташ келтириб,\nЗулматларни уйғотган Қуёш,\nҲей,башарни кафтида тутиб,\nҲаловатни кўрмаган Замин,\nҲей, бировлар севиб гул экиб\nВа бировлар хўрлаган Замин,\nҲей, йиқилсам турғазиб қўйиб,\nҲар он мени қўллаган Она,\nҲей, бошимдан ўргилиб, суюб,\nТоле сари йўлллаган Она,\nМангуликни келтирмоқ учун,\nЕрни гулга тўлдирмоқ учун,\nЎлимларни ўлдирмоқ учун,\nПодшолар эрларни дорга осганда,\nМурдалар сиртмоқда олганида тин,\nЁвузлар юртимга оёқ босганда,\nУларни ўзига чорлади олтин.\nОлтин деб бир-бирин топтади инсон,\nФараҳли орзулар тушди домига.\nЭй олтин, юзингга сачраганда қон,\nЎзинг шак келтирдинг бойлик номига!\nО, балки бўлмасди разолат зулм\nБу ўтли оламда йўқ эсанг агар.\nСени деб жангоҳда тож кийди ўлим,\nСени деб бошларни кесди Искандар.\nДунёда бировлар тўймади сенга,\nСеҳринг-ла ҳар қайда қолдирдинг кўз ёш.\nСен боис – одамлар зор бўлди нонга,\nСен боис – юз йиллаб кўрмади қуёш.\nТо ҳануз бу дарддан фориғмас инсон,\nТо ҳануз ғазодан кутгайлар самар.\nҚаршингда бировлар сотгайдир имон,\nОртингдан чопгайлар тобутга қадар!\nБиламан, бир куни келар шундай дам,\nЎтмишни хўрсиниб эслармиз оғир.\nОлтинни тупроқдан қазиган одам,\nТинч яшаш йўлини ҳам топгайдир охир…\nМен шукур қиламан ўзимни тутиб,\nВа лекин ўйларим бўлмайди абас.\nЯхшиям бўлмайди қуёшга етиб,\nЯхшиям шу қуёш тиллодан эмас!..\nМенинг ён қўшним.\nТабиатан зукко, меҳрибон.\nКуни бўйи билмайди тиним,\nЧарчаш нима билмайди ҳамон.\nДавраларда сўзлайди эркин,\nПайти келса жиндек “тортади”.\nДам олса ҳам бўлар-у, лекин\nҚариб қоламан деб қўрқади.\nРўзғордан ҳеч камчилиги йўқ,\nҚўл қисқа деб бўлмайди диққат.\nКелиндан-ку доим кўнгли тўқ.\nЎз ўғлидан розимас фақат.\nЮрар дардин ичига солиб,\nАхир қандоқ чидасин, ҳай-ҳай!\nОта касби бу ёқда қолиб,\nРассом бўлиб кетса болакай!\nУ суратни чизар қотириб,\nЧол ўзи ҳам ҳайрон қолади.\nЛекин бундоқ бирга ўтириб,\nСуҳбатлашса нима бўлади?\nГўё мум тишлаб,\nТураверар қоғоз қошида.\nАхир бобо Рустамдек ишлаб,\nУлоқ чопган ўттиз ёшида!\nУ бўлса-чи, қоғоз билан банд,\nЎзга ишни қилмайди хаёл.\nЭҳ, бари бир бола-да – дилбанд,\nБу ҳам чолга келмайди малол.\nБилганингни қилгин, дейди-ю,\nЙўл олади чойхона томон.\nЧоғ улфатга қўшиларкан у,\nУлфатаро соҳиб, қаҳрамон…\nУ даврада сўзлайди эркин,\nЎтмишда ҳалок бўлган ошиқлар монологи\nАфсонавий эди севгимиз,\nДунё эди мисли бир чаман.\nФарҳод-Ширин эдик иккимиз,\nБизга фириб берди ёсуман.\nКўп талпиндик орзуга томон.\nТоҳир-Зуҳро эдик иккимиз,\nБир қабрда ётибмиз ҳамон.\nФарёд чекиб кездик чўлларда.\nЛайли-Мажнун эдик иккимиз,\nҚўшиқ бўлиб қолдик тилларда.\nСиғмас эди тасвири сўзга.\nОю Қуёш эдик иккимиз,\nСевдик очиқ, севдик пинҳона.\nБахтли бўлар эдик иккимиз,\nБахтсиз қилди бизни замона.\nБиламан, балки умрим\nСўқмоқдек қисқа бўлар…\nБиламан, бу дунёда\nҲеч нарса мангу қолмас!\nАммо ишқимиз яшар,\nШунга ишонгим келар…\nСени мендан ҳаёт ҳам,\nЎлим ҳам ажратолмас!..\nИнсон нон деб яшамас фақат,\nУ ташнадир меҳру зиёга.\nБир дунёдир ундаги шафқат,\nЛекин ўзи сиғмас дунёга.\nМир Алишер илк мартаба битганда баёт,\nФузулийнинг байтларида кулганда пари,\nҲали бундай шеъриятни билмасди ҳаёт,\nБаҳосига етмас эди дунёнинг зари.\nФарҳод тошни йўнар эди ўшанда тоғда,\nШирин кундек порлар эди гўзаллар аро.\nЗанжирбанд шеър озодликка талпинган чоғда\nСузар эди шуҳрат майи ичра Байқаро.\nЖомий кетди куйлаганча толе қушини,\nКўп буюклар бу дунёдан ўтдилар бир-бир.\nШоирсан деб силамади улар бошини,\nҲеч қайсини алқамади аллома тақдир.\nҚилич билан кесилди кўп замон йўллари,\nГоҳо омад ҳамроҳ бўлди маккор ва қувга.\nБир онийлик обрў учун жаллод қўллари\nГулханийни қопга солиб ташлади сувга.\nАммо улар билмадилар, бахтсизлик нечун!\nАммо улар сотмадилар пулга шаънини.\nҲақиқатни бурро қилиб айтгани учун,\nҚонхўр подшоҳ Нодирани олди жонини.\nҲақиқат деб, охир дорга тортилди Машраб,\nЮракларда ғам тўфони чўкдилар қат қат.\nУзоқлардан дўстларининг ҳолини сўраб,\nФиғон қилди ўз юртига сиғмаган Фурқат.\nҲар қайдаки оларканмиз уларни ёдга,\nБуюкларнинг руҳига бир қилгаймиз таъзим.\nШоирлардан мерос қолган кўҳна ҳаётга,\nБоболардек бағишлаймиз ашъори азим.\nБугун элда Навоийнинг фарзандлари кўп,\nНодиранинг авлодимиз кимдир биримиз.\nГўзал Сир-у, улкан Амударёдек оқиб,\nХалқ қалбига кириб борар бизнинг шеъримиз.\nЭзгулик севарканмиз тандаги жондай,\nБизнинг тийрак орзулар ҳам толега доир.\nШеъримизда бир истиқбол порлайди кундай,\nИстиқбол деб шеър битади ҳар битта шоир.\nБиз бўронда қолдик адашиб,\nМушкул эди йўл топиб юрмоқ.\nДўстим деди: “Қани, қичқиргил!”-\nҚийин эди лекин қичқирмоқ.\n“Дод” дейишга уялдим рости,\n“Йўқ” дейишга бормади тилим.\nҚутурарди атрофда бўрон,\nҲижолатдан ёнарди дилим.\nДўстим деди: “яна қичқиргил,\nТокай мен дод дейман ахир”!\nИккимиз ҳам ҳолдан тойгандик,\nИккимиз ҳам йиқилдик охир.\nЁтарканман қорга мук тушиб,\nЙиғлар эдим чангаллаб қорни:\n“Наҳот бир бор қичқиролмадим,\nХафа қилдим шундай шунқорни…”\nДўстим тўнни бошига буркаб;\nУввос солиб қиларди нола…\n…Тонг отарди иккаламизни\nТопиб олди бир чўпон бола.\nТинган эди энди қор, бўрон,\nЛовулларди чўпон гулхани.\nБир чеккада дўстим… болага\n“Қўрқоқ” дея сўйларди мани.\nҚолган эдик бизлар адашиб…\nШодлигимнинг поёни йўқдир,-\nОлам яшар қуёш нуридан.\nБу дунёда парилар кўпдир,\nСен яхшисан аммо баридан!..\nШодлигимнинг поёни йўқдир,\nОлам яшнар қуёш нуридан.\nБу дунёда ошиқлар кўпдир,\nМен яхшиман аммо баридан!..\nБировларга ўхшайсан дема,\nШовулласа шеъримда денгиз.\nБир-бирига ўхшайди кема,\nБир-бирига ўхшайди юлдуз…\nШу сўз мени этгайдир лоҳас.\nҚиёс излаб, ғамимни ема,\nМен ўзимга ўхшайман холос!\nЕр самони севармиш, ё раб,\nСамога ҳам эмасмиш осон.\nЕр тўймасмиш самога қараб,\nЕрга боқиб тўймасмиш осмон.\nАммо улар учрашмас бир қур,\nСевгида-чи, тенгсиздир ҳамон.\nНаҳот мени эслатар шу ер,\nНаҳот сенга ўхшайди осмон?!\nЧимилдиқ ичида шивирлар висол,\nЧимилдиқ сўнгсиз бир сеҳрга тўлиқ.\nЧимилдиқ ичида – қўл етмас хаёл,\nЎзи ҳам ҳайратдан лолдир чимилдиқ.\nКуёвга бахт асли хаётдан сийлов,\nКелин ку яқинда гул очган чечак…\nТун бунча қисқа, деб зорланар куёв,\nТонг бунча яқин, деб ёнар келинчак.\nСен менинг орзум бўл,\nҚўшиқ бўлиб янгра қалбимда.\nМуқаддас бўй бўлгин,\nУмри узун бўл,\nАрмон бўлиб қолма қалбимда!\nЗангори бўшлиқларга шўнғи,\nЮлдуз бўлиб порла, қувонай.\nСабо бўлиб эсгил тонгги –\nГўзаллигинг шавқига қонай.\nСени куйлаб ўтай…\nЁниқ қалбим бўлиб қол, гулим!..\nУмримга мезон бўл,\nКўзларимга нур бўл, севгилим!..\n– Ўйлар, нечун ҳаддан ошасиз!\nКўзлар, нечун сизда мунг, хаёл?\n– Бизлар қўшни боққа шошамиз,\nУнда кезар гўзал бир аёл!\n– Асаб, нечун тарзингиз бузуқ?\nЮрак, нечун сизда ҳаяжон?\n– Сўрамагил, дардларим қизиқ…\nУ мен билан эди бир замон…\nШўхлик қилма, дерлар менга,\nУндар жиддий бўлмоққа.\nКулгим келса кулмай нега?\nЁшлик қилма дерлар менга,\nСегим келса, севмай нега?\nИшқ бу – менинг ҳаётим!\nЭҳтиёт бўл, дерлар менга,\nЧорлар сукут қилмоққа.\nШошгим келса, шошмай нега?\nТоқатим йўқ кутмоққа!..\nМайли, мени терганг, дўстлар,\nТингламоққа мен шайман.\nЛекин фақат севиб, ёниб,\nҚалб амри-ла яшайман…\nНур этагин йиғиб олиб,\nШом талпингач ер томон,\nХона ичра танҳо қолиб,\nХаёл мени сархуш этар,\nЎй сураман суюниб…\nТонгда аранг чиқиб кетар,\nТун хаёли кийиниб.\nЎн тўрт кунлик бўлганида ой,\nТун қўйнига кирганда фалак,\nТингла, мени кўнглимни айтай,\nДеразангни очиб қўй малак!..\nЙироқларга кетганим чоғда,\nҚилганида ҳижрон жонҳалак.\nРақибларни қолдиргин доғда,\nДеразангни ёпиб қўй, малак!..\nМангуликка тимсолдек қолар,\nТуганмасдир тоғлар бардоши.\nЕру кўкни ларзага солар,\nГар қуласа тарвуздек тоши.\nБардошлига кенг эрур фалак,\nБесабрлар тамом бўлади…\nФарёд қилма, менга эй малак,\nМен оҳ урсам ёмон бўлади!\nМен сени севаман,\nЁрқин юулдузларни куйлайман ёниб.\nДенгизга лаб тутган улкан дарёларнинг\nҲаётбахш сувидан ичгайман қониб.\nМени сени севаман,\nКуйлаб, мадҳ этиб,\nСўйларман бу дунё одамларига.\nСўнгсиз пахтазорнинг этакларида.\nШошилган шовводек билмайман тиним.\nСенга талпинаман бутун умр бўйи,\nБоболар Ватани – Ўзбекистоним!..\nОдамлар ҳаётда ўтаркан бурчин,\nЭришмоқ истаркан собит бўлмоққа.\nМақсад керак экан яшамоқ учун,\nМақсад кеарк экан ҳатто ўлмоққа!\nМен унинг ортидан югурдим йиллаб,\nГоҳида оёғим тойилди тошга.\nАллаким панд берди тушсин деб қулаб,\nБировлар оғамдек кўтарди бошга.\nГарчи мен юлдузни кўзлаганим йўқ,\nҲавойи ишқни ҳам қилмадим одат.\nЁ Ҳумо қушини излаганим йўқ,\nМақсадим кетидан интилдим фақат.\nОҳ, уриб ётмадим фурсатни кутиб,\nҚўрқмадим келгай деб бевақт заволим.\nГоҳида деҳқоннинг қўлидан тутиб,\nЭгатдан сув бўлиб оқди хаёлим.\nМиришкор халқимни севдим ҳар қачон,\nБошига ғам тушса ғам чекдим минг бор.\nМен учун юртимдек азиздир жаҳон,\nМен уни куйларман беҳудуд, бисёр.\nШу боис ўйимнинг йўқ эрур кети,\nБул сабаб бўлолмам андак бепарво:\nКетмасин уйлардан ҳеч вақт нон ҳиди,\nИнсонга ҳамиша бахт бўлсин раво.\nМатлабим, заҳматинг чекдим кўп ғоят,\nМақсадим, мен учун ўзинг бўл даҳо!\nСен бўлсанг мангуга боқийдир ҳаёт,\nСен бўлсанг менга ҳам йўқдир интиҳо!\n– Тинчингни буздимми, азизим,\nНе сабаб қовоғинг солинган?\n– Қўявер. шунчаки мен ўзим…\nСевилиб юрагим олинган…\n– Сен менга аламли хотира,\nИшқингда юрагим тилинган.\n– Севардим, иложи йўқ сира,\nСевиб ҳам юрагим олинган.\nҚовоғингдан гоҳо қор ёғар,\nГоҳ куласан: тушунолмайман.\nЁ парисан, ёки афсунгар,\nКимлигингни ҳануз билмайман.\nГоҳ кўнглимга ташвиш соласан,\nЎй босади, хаёлга толсанг.\nПари бўлсанг нега куласан,\nНе йиғлайсан афсунгар бўлсанг?!\nThis entry was posted in Эрта сўнган юлдузлар. Bookmark the permalink.\n← Гулчеҳра Нур: ”Йиғларман” китобидан шеърлар\nЎлим билан юзма-юз →


NASA 21 000 дан ортиқ астероид ва юздан ортиқ кометаларни Ерга энг яқинда жойлашган хавфли объектлар сифатида таснифлаган. Ушбу гуруҳдан икки мингга яқини «потенциал ... икки мингга яқини «потенциал таҳдид» ҳисобланади. Рўйхатга олинган астероидлар ва кометалар Ер орбитасидан 7,25 млн км масофада жойлашган ...\nЕрга потенциал хавф туғдирувчи Апофис астероиди ҳаркатланиш траекториясини диққат билан кузатмоқда. Яқинда фазовий агентлик эҳтимолий тўқнашув саналарини эълон қилди. Апофис астероиди ... 13-саналар... NASA ҳисоб-китобларига кўра, ушбу саналарда астероид Ер ёнидан чамаси 21060 км/соат тезликда учиб ўтади. Унинг диаметри ...\n550 метр атрофидаги 1998 HL1 астероиди 26 октябрь кечаси Ердан 6,21 млн. км. узоқликда ўтиб кетди, дея хабар берди «Space.com». Бу Ер ва Ой ўртасидаги масофадан ўн карра ... Ер ва Ой ўртасидаги масофадан ўн карра узоқроқ. Гарчи астероид шунча узоқдан ўтган бўлишига қарамасдан, NASA 1998 HL1 ни сайёрамиз ...\nастероид 162082 (1998 HL1) 25 октябрь куни Ер сайёрасига яқин келади. Бу ҳақда «Astronomy Now» журнали хабар бермоқда. Ўлчами 411 метрдан 968 ... Бу Ердан Ойгача бўлган тахминан 16 та масофани ташкил қилади. астероид сайёра учун хавф туғдирмаслиги айтилган. Манбада, келтирилишича, ...\nоктябрь куни яна бир улкан астероид бизнинг сайёрамиз ёнидан учиб ўтиб кетди. Бу ҳақида «Mirror» ёзмоқда. «2019 СР8» деб номланган астероиднинг диаметри 20х44 метрга тенг. ... бу космик жисмнинг катталиги Лондоннинг Нелсон устунига тенг келади. астероид соатига 22 минг миля тезликда ва уч миллион километр узоқликда ...\nогоҳлантиришича, Гиза пирамидаси ўлчамидаги астероид Ернинг яқинидан ўтиб кетади. Бу ҳақида Mirror нашри хабар берди. 11 октябрь куни Ерга яқинлашадиган «2019 СХ5» деб номланган астероид ... 04:07 ларда(жума тонги) Ерга энг яқин масофага яқинлашади. астероид бу пайтда Ердан 4,2 миллион мил (6,76 млн км) узоқликда бўлади. ...\nАфрикалик бир гуруҳ олимлар 12,8 минг йил муқаддам Ерга комета ёки астероид урилган деган тахминни тасдиқловчи далилни топишди. Ҳалокат иқлим ... юқори концентрациясини аниқлашди. Бу ерга космик объект — комета ёки астероид урилганини яна бир бор тасдиқлайди. У Шимолий Гренландияга тушган ...\nтизимида кезиб юрган астероидлардан ўзга сайёраликлар разведка мақсадларида фойдаланаётган бўлишлари мумкин, дейишмоқда олимлар. Бу ҳақда «Mirror News» ёзмоқда. Бизга ... «ақлли келгиндилар» фазовий кенгликларда учиб юрган космик тошлар (астероидлар)дан тактик мақсадда жойлаштирилган робот зондлардан фойдаланиб, ...\nкўра, Ерга Москвадаги Останкино минораси катталигида (540 метр) астероид яқинлашмоқда. Ташкилот хабарига кўра, 2000QW7 номли астероид ... шарига минимал масофада яқинлашади. Олимларнинг аниқлик киритишича, астероид сайёрамизга 5 миллион 331 минг километр узоқликда бўлади. Шунингдек, ...\nЕрга Хеопс пирамидаси катталигида астероид яқинлашмоқда\nмаълумотларга кўра, Ер шарига Мисрдаги Хеопс пирамидаси катталигида астероид яқинлашмоқда. Маълумотга кўра, астероид 2019 йил августининг ... кўра, астероид 2019 йил августининг охирида Ерга яқинлашади. астероиднинг диаметри 160 метрга етади, у Хеопс пирамидасидан 20 метрга ...\nқараб катта тезликда #2019EA2 астероиди яқинлашмоқда ва 22 март куни бу космик жисм сайёрамизга энг яқин масофага келади, деб хабар бермоқда NASA сайти. Newly discovered ... Massimo (@Rainmaker1973) 15 марта 2019 г. астероид Ердан 305 минг километр узоқликдан ўтиб кетади — бу Ойдан кўра ...\nкунларда интернет тармоғида 1 февраль куни Ерга астероид урилиши ва сайёрамиздаги ҳаёт хавф остида қолиши ҳақида хабарлар урчиб кетди. Ўзбекистон Фанлар академияси мазкур масалага қуйидагича ... уйдирма экани маълум бўлди. Чунки, 2019 йилда Ерга яқинлашувчи астероидларнинг рўйхати астрономларга аввалдан маълум ва улар мунтазам ...\nдавлат университети олимлари 2004 йили аниқланган «Апофис» астероиди Ерга қулайди деган тахминни илгари суришяпти. Рус олимларининг фаразича, бу воқеа эллик йиллардан сўнг — 2068 йилда рўй бериши эҳтимоли ... рўй бериши эҳтимоли бор. Бу ҳақда «РИА Новости» хабар тарқатди. астероиднинг ўлчами 325 метрга тенг. «Апофис» 2068 йилгача Ерга уч марта ...\nНоёб астероиднинг биринчи тасвирлари тақдим этилди\nюзида хавфли объект деб ҳисобланадиган «Бенну» астероидининг «OSIRIS-REx» космик телескопидан олинган илк суратлари тақдим этилди. Суратда аниқ кўринмасада, астероид осмондаги бошқа ёрқин ... ҳеч ким фотосуратга туширмаган. Кейинги 5 йил ичида «OSIRIS-REx» астероидга аста-секин яқинлашиб, янги тасвирларни тушириб боради. Қурилманинг ...\nОй охирида Ерга хавфли астероид яқинлашади\nNF23» номли астероид август ойи охирида Ердан 7,5 миллион километр масофада учиб ўтади, дея хабар беради «Aif.ru». НАСАнинг таъкидлашича, бу астероид Ер ... Хеопс эҳромларидан каттароқ. Диамерти 70 дан 160 метргача. Олимлар астероиднинг сониясига 9 км. ҳаракатланаётганини аниқлашди. 29 август куни ...\nЕрга потенциал хавфли астероид яқинлашмоқда (видео)\nастероиднинг ўлчамлари осмонўпар биноникига тенг, айрим маълумотларда унинг узунлиги 0,5дан 1,2 километргача экани айтилмоқда. У сониясига 34 ... хабар беришича, «потенциал хавфли» сирасига киритилган 2002 AJ129 астероиди 4 февраль куни Ерга максимал даражада яқинлашади. Шунда ҳам у ...